Portugal sljedeća prepreka selekcije Bosne i Hercegovine - Kozarac.ba\nReprezentacija Bosne i Hercegovine na putu za Južnoafričku Republiku i smotru najboljih svjetskih selekcija susrest će se sa odabranom ekipom Portugala.\nSve oči nogometne javnosti danas su bile uprte u Cirih, grad u kojem se vršio žrijeb parova za dodatne evropske kvalifikacije za Svjetsko prvenstvo 2010.\nU jednoj grupi (nositelji) našle su se reprezentacije koje bolje kotiraju na FIFA-inoj rang listi, a to su Francuska (9.), Portugal (10.), Rusija (12.) i Grčka (16.).\nU drugoj grupi (nenositelji) bila je Ukrajina (22.), Republika Irska (34.), Bosna i Hercegovina (42.) i Slovenija (49.).\nGrčka – Ukrajina\nŽrijeb je privukao preko 40 novinarskih ekipa, a brojne TV i radio stanice uživo su pratile izvlačenje parova. Događaju je prisustvovao i generalni sekretar FIFA-e Jerome Valcke, selektori Portugala, Slovenije, Ukrajine i Bosne i Hercegovine, te mnogi drugi.\nPrve utakmice igraju se 14. novembra, a uzvratni susreti na rasporedu su četiri dana kasnije.\nBosna i Hercegovina prvi meč igra u gostima kod prošlogodišnjeg najboljeg svjetskog nogometaša Cristiana Ronalda i njegovih reprezentativnih kolega.\nPoželimo sreću našim momcima i selektoru Čiri Blaževiću.


Narodna banka Srbije predviđa rast BDP-a od šest odsto u 2021. - Sputnjik Srbija\n15:42 24.11.2020 Preuzmite kraći link\nNBS, takođe, predviđa i da će naša privreda ostvariti rast od šest odsto u 2021, izjavila je guvernerka NBS Jorgovanka Tabaković.\nPosmatrane projekcije BDP su, kaže ona, povećali zbog bržeg od očekivanog oporavka industrije i pojedinih uslužnih faktora, kao i bolje poljoprivredne sezone.\n„Više projekcija BDP-a za ovu godinu u odnosu na avgust rezultat je bržeg od tada očekivanog oporavka investicija, koje su u prethodne dve godine opredelili oko 80 odsto rasta Srbije“, rekla je Tabakovićeva na 20. Beogradskom ekonomskom forumu.\n„Tu država daje ogroman doprinos jer su kapitalni izdaci države suprotno inicijalnim procenama nakon izbijanja panademije u devet meseci bili veći za 14,6 odsto u odnosu na isti period prošle godine, u kojoj su takođe bili visoki“, navela je Tabakovićeva.\nDržava, dodaje, realizuje ne samo investicije koje su planirane pre pandemije, već i dodatne. Da su merama, koje je država donela kao odgovor na krizu, postignuti ciljevi, potvrđuje, kaže Tabakovićeva, i podatak da je formalna zaposlenost od februara do septembra povećana za 44.000 građana, preneo je Tanjug.\nOna je dodala da je celokupno povećanje ostvareno u privatnom sektoru, a pre svega u prerađivačkoj industriji.\nJorgovanka Tabaković, BDP, Narodna banka Srbije


Brnabić: Ponašanje Albanaca na KiM će im se obiti o glavu\nPremijerka Ana Brnabić rekla je da Priština, za razliku od Beograda, vodi politiku konfrontacije i insistiranja na barijerama i sukobima i dodala da veruje da će se takvo ponašanje prvo obiti o glavu Albancima na KiM i da neće proći bez posledica.\nKomentarišući politiku Prištine i poteze koje vuku kosovski Albanci, Ana Brnabić kaže da je to upravo primer u kome bi i ona volela da reaguje impulsivno, iako to nije politika Vlade Srbije, već razumna, pametna politika.\n"Trebalo bi da ne koristim reči koje bih u ovom trenutku najradije iskoristila da opišem politiku Prištine. I ovo je danas (poseta SAD) primer gde Srbija ide i kakvu politku vodi i kakvu budućnost vidi za sebe. Dok mi razmišljamo o znanju, inovacijima, tehnologiji i boljem kvalitetu života za građane Srbije, oni i dalje razmišljaju i insistiraju na konfrontacijama, na sukobima, blokadama i barijerama", rekla je predsednica Vlade novinarima u Atlanti.\n"Mi ćemo nastaviti da budemo konstruktivni, da se okrećemo saradnji, da se barijere uklone", istakla je Brnabićeva.\nNaglasila je da se stvari ne smeju zamagljivati, iako Priština pokušava to da uradi.\n"Pokušavaju da naprave situaciju koja je previše kompleksna, u kojoj ne razumete šta ko tamo radi – mislim da vode jednu te istu politiku. Treba da se vratimo na to da takse moraju da budu uklonjene, na to je pozvala i EU i više puta SAD i ostali relevantni međunarodni igrači i da pričamo o stvarima koje se tiču Briselskog sporazuma – da Priština, u aprilu će biti šest godina, ništa nije uradila od Briselskog sporazuma", rekla je Brnabićeva.\nKakvi su to partneri, potpišu nešto a ne primene, upitala je premijerka i dodala da treba da se vratimo tome ko ispunjava obećano, a ko ima politiku konfrontacija.\n"To je ono što mi možemo da ponudimo svetu, a onda oni koji podržavaju Prištinu neka vide šta podržavaju", poručila je Brnabićeva.\nNa pitanje kako da se stvari dovedu do toga da ukinu takse, jer ne slušaju ni Evropu ni SAD, premijerka odgovara: "Ja sam sigurna da će to imati posledice, zato što jednostavno ne mogu da verujem da takva politika u 21. veku ne dovodi do bilo kakvih posledica i od strane njihovih partnera u SAD i od strane EU."\nDodala je da Srbija danas, kao što je vodila pametnu ekonomsku politiku, sada vodi pametnu, razumnu, stratešku politiku u smislu i naših međunarodnih odnosa i pozicioniranja Srbije.\n"I to je ono što se dešava. Konačno imamo jednu konstruktivnu politiku, razmišljamo glavom a ne emocijama i to je dovelo do toga da danas imamo jednu balansiraniju politiku naših partnera u SAD i svakako imamo to da EU više ne priča o dve strane. To je rezultat pametne, strateške, izbalansirane politike, a ne vođenja emocijama kao do sada. To je teže, mnogo je lakše reagovati impulsivno, ali mnogo je pametnije ovako", navela je premijerka.\nBrnabićeva, međutim, naglašava da će biti potrebno mnogo vremena da se promeni percepcija Srbije.


Prikupljanje dokaza za tužbu protiv NATO\nStotinak stručnjaka raznih profila iza zahteva za ispitivanje posledica bombardovanja SRJ 1999. Traži se od države da osnuje nezavisnu komisiju i laboratoriju.\nGRUPA stručnjaka uputila je zahtev Ministarstvu za rad, zapošljavanje, boračka i socijalna pitanja kojim traže formiranje nezavisne komisije za utvrđivanje posledica bombardovanja SRJ 1999. godine, i formiranje laboratorije koja će moći da ispita sve supstance kako se materijal ne bi slao u inostranstvo. Dokazivanje posledica je, tvrde stručnjaci okupljeni oko ove inicijative, prvi konkretan korak ka podizanju tužbe protiv NATO ili država članica pojedinačno.\nZahtev su potpisali profesor dr Dragan Veselinović, član Odbora SANU "Čovek i životna sredina" i predsednik Sekcije za nejonizujuća zračenja, njihovo delovanje i primenu Društva fizikohemičara Srbije, i dr Zorka Vukmirović, naučni savetnik i član istog odbora SANU. Iza ove inicijative je zasad stalo oko 100 stručnjaka različitih profila: hemičara, biologa, fizikohemičara, fizikobiologa, radiologa, lekara, vojnih lica koja su bila aktivna posle 1999. godine u prikupljanju materijala ili čišćenju terena od osiromašenog uranijuma.\n- Svi zajedno smo u stanju da precizno i matematički dokažemo sve posledice NATO bombardovanja. Ovo je prvi veliki i ozbiljan korak od 1999. godine. Nadam se da će država imati sluha - kaže za "Novosti" prof. dr Danica Grujičić, jedan od vodećih neurohirurga u Srbiji i načelnica Odeljenja neurohirurgije u Kliničkom centru Srbije, koja već mesecima radi na inicijativi da se dokažu posledice NATO bombardovanja naše zemlje.\nStručnjaci od države traže da obezbedi novac za rad nezavisnog koordinacionog tela i pokretne laboratorije.\n- Važno je da postoji nacionalna laboratorija i da država bude sposobna da sama ispita sve bez uloge drugih zemalja - smatra profesorka Grujičić. - Primer: država sada ne poseduje alfa spektometar kojim bi ustanovila posledice zračenje alfa čestica. Cilj je da se ispitaju ne samo posledice i uticaj osiromašenog uranijuma, već kompletno zagađivanja vode, zemlje i vazduha nastalo usled bombardovanja hemijskih, naftnih i energetskih postrojenja... To bi bili prvi zvanični podaci o posledicama NATO bombardovanja.\n*Foto: Prof. Danica Grujičić\nTIM ADVOKATA: SRPSKA kraljevska akademija počela je da formira međunarodni pravni tim koji planira da podnese tužbu protiv NATO, zbog delovanja osiromašenog uranijuma tokom bombardovanja SRJ. Tim advokata predvodiće Srđan Aleksić. (J. L.)\nStatistika pokazuje da su 18 godina posle bombardovanja maligne bolesti u Srbiji gotovo tri puta učestalije nego u svetu: kod nas se na 100.000 stanovnika registruje 5.500 obolelih od različitih vrsta karcinoma, a u svetu 2.000! Broj obolelih od karcinoma kod nas svake godine raste za dva odsto, a u svetu za 0,6 procenata.\n- Lično, ne očekujem neku međunarodnu pravdu, ali ovo je važno, jer je to ozbiljan odnos prema stradanju svog naroda - kaže prof. Grujičić. - Ko zna, možda će nekada međunarodni odnosi da se promene. Ovo nije akcija struke i ovo nije pitanje politike, ovo je stvar svih građana Srbije. Svakodnevno sam svedok ogromne učestalosti malignih oboljenja, steriliteta i autoimunih bolesti. Ne mislim da je za sve krivo NATO bombardovanje, ali svakako je u velikoj meri tome doprinelo. Biti protiv NATO danas nije pitanje politike da li je neko za ovu ili onu stranu, već civilizacijska stvar.\nURANIJUM, ŽIVA, PLUTONIJUM\nNA Srbiju i Crnu Goru izručeno je 10 do 15 tona osiromašenog uranijuma. Prirodu su zagadile otrovne supstance među kojima su najgore polihlorobifenili kojih ima u trafostanicama, visokokancerogeni su i odgovorni za pojavu imunoloških bolesti. Bombardovanje fabrika u kojima su upotrebljavani teški metali je izazvalo između ostalog i širenje karmijuma i metilizovane žive koji je najotrovniji oblik žive. Time je zatrovan najviše Dunav. U 340 uzoraka tla i vode pokazalo se prisustvo uranijuma 236 kao i tragovi plutonijuma iz fisionog procesa.


Pašalić: Pomoći ćemo poljoprivrednicima u izgradnji sistema za navodnjavanje\nAleksandra Vuković, 22/07/2021\n“Resorno ministarstvo sufinansira svakog poljoprivrednog proizvođača sa 30 odsto sredstava koji se odluči da investira u sistem za navodnjavanje”, rekao je Pašalić.\n“Potrebno je da poljoprivredni proizvođači investiraju u sistem za navodnjavanje, a resorno ministarstvo će im pomoći kroz podršku koju imamo u agrarnom bucetu”, istakao je Pašalić.\n“Zbog suše očekujemo probleme prije svega sa proizvodnjom kukuruza, jer u nekim područjima gdje postoje pjeskovita zemljišta ova biljka nije u onoj kondiciji u kojoj bi trebala da bude”, pojasnio je Pašalić.\n“Kvalitet zrna je dobar, a cijena pšenice je 36 feninga po kilogramu i više. Poljoprivredni proizvođači su zadovoljni, a Vlada Republike Srpske je isplatila 300 KM po hektaru prije 10 dana”, zaključio je Pašalić.\nTags\t#Boris Pašalić\t#poljoprivreda\nPovećan broj dolazaka stranih turista u RS, Trebinje vodeći grad ljetnog turizma\nBanjaluka: Počeo sastanak lidera političkih partija iz RS o odluci Valentina Inzka


Osiguranje vozila i šta sve treba da znate o osiguranju vozila\nKako osigurati automobil od saobraćajnih nezgoda. Koje osiguranje vozila izabrati – osiguranje od autoodgovornosti ili kasko\nPod terminom osiguranje se podrazumeva upravljanje rizikom, u smislu prenosa mogućeg rizika sa osiguranika (to jest fizičkog lica) na određeno osiguravajuće društvo (to jest pravno lice). To zapravo znači a vi, kao osiguranik plaćate odabrano osiguranje vozila izabranom osiguravajućem društvu, a za slučaj neke nezgode osiguravajuće društvo snosi posledice, u finansijskom smislu, te ima obavezu da nadoknadi štetu.\nPostoje različiti vidovi osiguranja, međutim osnovna podela je na životno i neživotno osiguranje. U prvu grupu spadaju: osnovno i dopunsko osuguranje života, dobrovoljno penzijsko osiguranje i drugi tipovi životnog osiguranja. U drugu grupu se ubrajaju: osiguranje motornih vozila, osiguranje imovine od požara, provala, zemljotresa, poplava i ostalih opasnosti, osiguranje od posledica nezgode i drugi tipovi nematerijalnog osiguranja.\nKada su u pitanju automobili i osiguranje vozila, moguće je osigurati ih na različite načine. Na prvom mestu je takozvano Osiguranje od autoodgovornosti. Ovaj vid osiguranja vozila je dužan da ispuni svaki vlasnik automobila. Na taj način se vlasnik, sklapajući ugovor sa određenim osiguravajućim društvom, osigurava naknadu za štete koje nastaju kao posledica saobraćajnih nezgoda. Tako da, ukoliko i dođe do saobraćajne nezgode, vlasnik koji poseduje takozvanu AO polisu, praktično ima osiguranu odgovornost prema drugim učesnicima nesreće.\nPoseban vid dobrovoljnog auto osiguranja je takozvano KASKO osiguranje vozila. Pod njim se podrazumeva osiguranje motornih vozila i njegove nestandardne dopunske opreme (ukoliko su takvi uslovi navedeni u ugovoru) od posledica koje mogu da nastanu ukoliko se dogodi rizična situacija koja je navedena u ugovoru, koji potpisujete vi, kao vlasnik vozila i odabrano osiguravajuće društvo, kao garant za naknadu šteta i koje pokriva osiguranje vozila.\nPod rizičnim situacijama se mahom podrazumevaju: dlimična ili totalna havarija, nestanak vozila (bespravno otuđenje, krađa i slično).\nU zavisnosti od osiguravajućeg društva i njihovog poslovanja, postoje različiti uslovi prilikom sklapanja ugovora o ovoj vrsti osiguranja vozila. Zato, pre nego što se definitivno odlučite za određeno osiguravajuće društvo, dobro se raspitajte o uslovima ugovora.\nKoja je, zapravo razlika između obaveznog, odnosno Osiguranja od autoodgovornosti i KASKO osiguranja?\nNa prvom mestu, jedno je obavezno auto osiguranje, a drugo je dobrovoljno osiguranje vozila. Zatim, kod Osiguranja od autoodgovornosti osiguranik je taj koji plaća premiju od autoodgovornosti, odnosno osiguravajuća kuća sa kojom je sklopljen ugovor o obaveznom autoosiguranju. Ali, ukoliko imate KASKO polisu za osiguranje vozila, tada se novac potražuje od osiguravajućeg društva sa kojim ste sklopili ugovor o osiguranju. Tako, ukoliko ste vi, recimo krivi za određenu saobraćajnu nezgodu, osiguravajuća kuća po polisi o Osiguranju od autoodgovornosti ima obavezu da drugom učeniku ili učesnicima u saobraćajnoj nezgodi nadoknadi štetu, a po KASKO polisi za osiguranje vozila nadoknađuje eventualnu štetu nastalu na vašem vozilu.\nU većini osiguravajućih društava, KASKO osiguranje vozila obuhvata mnoge moguće rizične situacije, ali ipak treba biti pažljiv. Tako, recimo postoje osiguravajuće kuće koje u KASKO osiguranje automobila ipak nisu uvrstile rizik krađe automobila. Zapravo, ova vrsta rizika se kod većine njih podrazumeva pod dopunskim rizikom, te se zbog toga uvek ugovara samo uz potpuno KASKO osiguranje vozila i obično se dodatno naplaćuje.\nCene kasko osiguranja vozila variraju u zavisnosti od: starosti vozila, kubikaže i uslova ugovora, odnosno toga šta želite sve da uđe u moguće rizike.\nIako često čujemo pitanja da li se isplati KASKO osiguranje automobila ili ne, iz iskustava mnogih korisnika se vidi da se definitivno isplati.\n2014-02-26T14:21:20+01:0026 фебруара, 2014|Ostalo|


U Nacionalnoj biblioteci razgovarano o realizaciji projekata | Analitika - Informativni Portal\nU Nacionalnoj biblioteci razgovarano o realizaciji projekata\nTokom posjete Nacionalnoj biblioteci „Đurđe Crnojević“ ministar kulture Aleksandar Bogdanović razgovarao je sa direktorom Biblioteke Bogićem Rakoćevićem i njegovim saradnicima.\nObjavljeno: 23. 02. 2018 - 16:40 Promjenite veličinu teksta: A A A\nMinistar Bogdanović je istakao važnost svih aktivnosti koje je Biblioteka, tokom proteklih deset godina sprovela na dobijanju koda za crnogorski jezik, za koji je procedura završena 21. decembra 2017. godine. Sagovornici su ocijenili rješavanje ovog pitanja izuzetno značajnim, ne samo za bibliotečku struku, već za ukupnu kulturu i nauku Crne Gore.\nBogdanović je pohvalio međunarodnu saradnju koju ostvaruje Nacionalna biblioteka sa srodnim institucijama i ocijenio je izuzetno važnom za unapređivanje djelatnosti, u skladu sa evropskim sandardima. U tom smislu Ministar je naglasio značaj projekata i programa Evropske unije, i ponudio podršku i pomoć Ministarstva kulture u pripremi dokumentacije.\nBilo je riječi i o osnivanju Muzeja knjige, koji bi, kako je planirano, bio smješten u zgradi bivšeg Francuskog poslanstva na Cetinju. Takvo oživljavanje štamparske tradicije Crne Gore bilo bi veoma dragocjeno, imajuću u vidu bogatu štamparsko-izdavačku tradiciju Cetinja, zaključili su sagovornici.\nTokom obilaska Bibliotke konstatovano je da su pojedini segmenti zgrade u kojoj je smještena Biblioteka u prilično lošem stanju i nakon nekolike faze rekonstrukcije, koje su ranije sprovedene. Dogovoreno je da Biblioteka što hitnije dostavi Ministarstvu informaciju kojom bi se utvrdilo trenutno stanje, definisali prioriteti za saniranje i predložile dugoročnije mjere, kako bi se bogata bibliotečka građa koju Nacionalna biblioteka baštini adekvatno sačuvala.


Đorđević: Akademici da kažu da li su na strani naroda ili Rio Tinta i vlasti - Politički.rs\nĐorđević: Akademici da kažu da li su na strani naroda ili Rio Tinta i vlasti\nPredsednik pokreta Oslobođenje Mlađan Đorđević reagovao je povodom oglašavanja predstavnika Srpske akademije nauka i umetnosti (SANU) u dnevnom listu Kurir. Iz SANU su se oglasili odgovarajući na prošlonedeljne Đorđevićeve medijske nastupe, u kojima je kritikovao skup „Projekat Jadar – šta je poznato“, optužujući akademike da su se postavili kao zaštitnici spornog projekta iskopavanja litijuma u Zapadnoj Srbiji, promovišući, prema njegovim rečima, kompaniju Rio Tinto.\n„Moguće da sam ja, kao što akademici kažu u svom ad hominem napadu, površan i neobavešten, ali u njihovom saopštenju nisam video nijednu reč kojom bi osporili tačnost mojih navoda“, istakao je Đorđević.\nLider Oslobođenja kaže da ga akademici takođe nazivaju i „političkim manipulatorom“:\n„Naš pokret se ne bori za vlast ili poslanička mesta, mi se borimo da smenimo ovu nakaradnu vlast. U tom smislu, politički manipulator može da bude samo onaj ko ćutanjem na društvene probleme hoće da očuva svoje plate i privilegije u društvu“.\nOn je pozvao SANU, a posebno potpisane akademike Vladimira Stevanovića, Bogdana Šolaju i Velimira Radmilovića, kao i predsednika Vladimira Kostića, da se kao predstavnici vodeće naučne i kulturne institucije u Srbiji jasno odrede prema projektu kompanije Rio Tinto.\n„Zato ih pitam da kažu jasno i glasno, jesu li na strani naroda Podrinja i Zapadne Srbije, koji je ustao da se bori za svoju životnu sredinu, za svoje reke i šume i za svoje domove? Ili su na strani multinacionalne kompanije koja donosi prljave tehnologije i ove korumpirane vlasti, koja im to omogućava?“, upitao je predsednik pokreta Oslobođenje.\nĐorđević je podsetio da je pokret Oslobođenje od početka čvrst u stavu da rudnik Rio Tinto ne sme da se otvori u Srbiji:\n„Stav struke, sa izuzetkom nekolicine plaćenih i glasnih lobista, je takav da bi ovaj rudnik zagadio vodu i zemljište u celoj Zapadnoj Srbiji. To je apsolutno neprihvatljivo i o tome nema rasprave.“\nOn je pozvao akademike da „ustanu iz fotelja“ i posete Loznicu i druge opštine u kojima se planira iskopavanje litijuma i da na licu mesta razgovaraju sa građanima i ekološkim aktivistima.\nĐorđević je takođe dodao da ne priliči akademicima da se oglašavaju u tabloidima i zamolio ih „da to ne čine ubuduće, zarad integriteta institucije koju predstavljaju“.\nMLAĐAN ĐORĐEVIĆPOKRET OSLOBOĐENJERIO TINTOSANU\nAustrijski kancelar Kurc pod istragom


MIA DORĆOL vas čeka!\nNov poslovni objekat modernog dizajna nalazi se u srcu grada, u najmirnijem delu Dorćola.\nOpremljen je inovativnim tehnologijama koje brinu o očuvanju prirode i pružaju maksimalan komfor klijentima, a posebna pažnja posvećena je kvalitetu gradnje.\nPovršina tipske etaže iznosi 400m2 Najmanja jedinica za rentiranje je oko 200m2\nDalje se prostor može organizovati prema potrebama klijenata kao open space ili se može podeliti na kancelarije. Enterijer poslovnog objekta MIA DORĆOL inspirisan je nekadašnjom trgovinskoindustrijskom zonom Dorćola. Na svakom spratu se nalaze 4 terase sa postavljenim dekingom na kojima ćete moći da provodite vaše pauze.\nOvaj poslovni objekat modernog dizajna nalazi se u srcu grada, na Dorćolu. Na svega 1km udaljenosti od Knez Mihailove ulice i 2km od Brankovog mosta, ova lokacija nudi u neposrednoj blizini mnogobrojne prodavnice, restorane, barove i kafee.\nPosebnoj atmosferi doprinosi zelenilo – kako na fasadi, tako i vertikalne bašte u prizemlju, kao i biljke na spratovima koje čine objekat prijatnijim.\nMIA DORĆOL je opremljen po svim standardima A+ klase poslovnih objekata. U pitanju je celodnevno funkcionalna zgrada sa portirom koji će Vas dočekati 24/7. Zakupcima je obezbeđen parking na dve podzemne etaže sa ukupno 26 parking mesta.\nObjekat se nalazi u trećoj zoni, pa je automobile moguće parkirati i van objekta.\nSaznajte sve prednosti poslovne zgrade MIA Dorćol putem telefona 060 07 19 266 ili putem mail-a welcome@westproperties.rs


Sofrenić: Gradonačelniče, rekli ste da imate riješenje, pomozite nam da se ne ugasimo\nPoraz protiv Leotara samo je kruna agonije u kojoj se nalazi nekadašnji učesnik kvalifikacija za Ligu Evrope. Poslednja Skupština nije donijela ništa novo, lakrdija oko izbora predsjednika kluba i Upravnog odbora samo je potvrdila da je klub u nezavidnoj situaciji. Da nije bilo pojedinaca koji su, zahvaljujući sopstvenom trudu, obezbijedili određene donacija, klub teško da bi ušao u ligu.\nFoto: FK Radnik Kup RS 2016.\nTrenutno poligon, gdje bi trebala da se postavi vještačka trava, služi da se u večernjim satima na tom prostoru okupljaju pojedinci s autima, divljaju po terenu i prijete da ga oštete.\nSofrenić ističe da su svojom aktivnošću uspjeli obezbijediti pjesak za posipanje terena, naftu za potrebe kluba, kancelarijski materijal, angažovati i određeni broj sponzora, ali nedostaje neko ko će sve ovo objediniti i biti na čelu kluba.\nPotpsinik ovih redova je do sada pokušavao dva puta da dobije odgovore od Gradonačlelnika.\nPrvi put 17. juna, preko Službe za informisanje koja nije ni prenijela naš zahtjev, jer su procijenili da Gradonačelnik nema šta da kaže po tom pitanju, a drugi put smo lično kontaktirali gospodina Petrovića 16. jula, obaćeno nam je da ćemo dobiti informacije, međutim ponovo nismo dobili nikakav odgovor.\nNaka ovo bude i apel svih onih kojima je stalo do Radnika, jer sva ova dešavanja odrazila su se na naš klub koji se nalazi u skoro bezizlaznoj situaciji.


Izvršitelji "iskoristili" protest radnika Goše - Bizlife.rs\nIzvršitelji “iskoristili” protest radnika Goše\n17:38 Beograd, 23/08/2017\nDok su radnici Goše protestovali ispred Vlade Srbije tražeći neisplaćene zarade, povezivanje radnog staža i overu zdravstvenih knjižica, sudski izvršitelji su plenili imovinu fabrike iz Smederevske Palanke.\nPredsednik Štrajkačkog odbora Milan Vujičić rekao je da su sudski izvršitelji ušli u fabriku u pratnji policije.\nDok smo mi bili u Beogradu, u fabriku su ušli sudski izvršitelji i policija, obijali su magacine, popisivali materijal i mašine, a pojedini ljudi su brenerima sekli obrtna postolja i odnosili ih kao staro gvožđe, rekao je Vujičić za FoNet, dodajući da je policija to mirno gledala.\nOn je podsetio da pre dve nedelje radnici nisu dozvolili izvršiteljima da plene fabričku imovinu, ali da u utorak nije imao ko da je brani.\nOn je naglasio da radnici i pored svega ne odustaju od svojih zahteva i najavio da će od četvrtka početi svakodnevne šetnje gradskim ulicama i protesti ispred zgrade opštine.\nPrema njegovim rečima, većina radnika Goše je u veoma teškom položaju, bez novca, sa velikim dugovanjima za komunalije i rate kredita. Većina porodica živi od penzija naših roditelja ili sezonski radi na berbi voća. Takvo stanje je nepodnošljivo, kazao je Vujičić.\nTada ćemo se baviti politikom i na izborima kazniti ljude koji su nas doveli u ovakvu situaciju i pretvorili nas u socijalne slučajeve, poručio je Vujičić.\nMinistarstvo privrede Srbije saopštilo je danas da protest nije način na koji radnici mogu da ostvare svoja prava i da je vrlo\nBIZLife - 23/08/2017\nprotest izvrsitelj goša


TEŽAK UDES KOD LOZNICE: Šest osoba povređeno | Direkt.rs\nPočetna Hronika TEŽAK UDES KOD LOZNICE: Šest osoba povređeno\nTEŽAK UDES KOD LOZNICE: Šest osoba povređeno\nU Gornjoj Koviljači kod Loznice, na magistralnom putu Šabac-Loznica-MaliŠest Zvornik -Ljubovija, oko 14 časova dogodio se težak saobraćajni udes u kojem je povređeno šest ljudi, pišu „Novosti“.\nSudario se „sitroen“, koji je izlazio sa parkinga obližnjeg etno sela, sa „golfom“ koji je išao iz pravca Banje Koviljače.\nKako se dogodio sudar, tek treba da se ustanovi, posle uviđaja koji radi rade saobraćajni policajci pod nadzorom dežurnog tužioca OJT Loznica.\nPovređeni su sa lakšim i težim povredama, ali, srećom, niko nije sa onim koje bi mogle da ugroze život. Svi povređeni odmah su primljeni u lozničku bolnicu, gde su im lekari pružili pomoć.\nLANČANI SUDAR NA AUTOPUTU: Više povređenih, velike gužve\nPijani vozač udario devojčicu, bore joj se za život\nPIJAN IZAZVAO SAOBRAĆAJNU NESREĆU: Jedna osoba poginula, drugoj se bore za život


Van der Belen: Slobodarska partija Austrije se igra vatrom\nAleksander van der Belen, pobednik na izborima za predsednika Austrije, oštro je kritikovao desničarku Slobodarsku partiju Austrije (FPO) poručivši da se ta partija „igra vatrom“ i da ne bi dozvolio da njen lider Hajnc-Kristijan Štrahe bude kancelar.\nOn je to rekao u prvom intervjuu nakon izbora za američki CNN, nemački ARD i austrijske medije.\n„FPO se igra vatrom“, poručio je Van der Belen, a povodom antievropskog kursa te partije rekao da je Austrija mala, otvorena zemlja, koja se oslanja na izvoz.\nZato, kazao je, Austriji nije u političkom ili ekonomskom interesu da se otcepi od Evropske unije.\n"Ne bih dao nalog slobodarcima da formiaju vladu ako bi na idućim parlamentarnim izborima bili najjača snaga u parlamentu", rekao je.\nVan der Belen je u intervjuu za CNN rekao da je njegov proevropski stav bio odlučujući za pobedu na predsedničkim izborima.\n„Kod desničarskih partija moja pobeda je izazvala frustracije. Na druhoj strani u glavnim gradovima članica EU verujem da je primljena sa olakšanjem“, naveo je.\nUpitan za uspon nacionalističkih partije u Evropi, kazao je da njihova rastuća popularnost ne treba da se dramatizuje.\n"Renacionalizacija je dostigla vrhunac i narednih godina takvih zahteva biće sve manje", uveren je Van der Belen koji je optimista da se u Austriji negatiavn stav prema izbeglicama može prevazići.\nNaglasio je da je dolazak novog kancelara na čelo vlade smirila situaciju i doprinela smanjenju frustracija, te smirivanju stanja u vezi sa izbeglicama.\n„Uzmite mene kao primer. Ja sam migrantskog porekla i ipak sam dobio većinu na izborima u Austriji“, objasnio je.\nVan der Belen je ponovio da želi da ujedini zemlju, ali dodao da je Austrija zemlja diverziteta što treba da ostane tako, ali da je neophodno jedne i druge slušati i sa njimarazgovarati.\nLider FPO Štrahe je reagujući na poruke Van der Belena, rekao da je odbianje davanja mandata za formiranje vlade toj stranci, ukoliko ona na parlamentarnim izborima osvoji većinu, zapravo ignorisanje želje birača.\nVan der Belen, koji će zakletvu položiti 8. jula, je u svom prvom obraćanju javnosti nakon izbora, rekao da želi da bude predsednik svih birača i da nemerava da pridobije i glasače kandidata FPO Norberta Hofera, kojeg je tesno pobedio.


Evropska pravila i za civilni sektor | Glas javnosti\nutorak 4. decembar 2007.\nPočetna > Društvo > Evropska pravila i za civilni sektor\nZakon o udruženjima olakšaće registraciju NVO i uvesti red u njihovo delovanje\nEvropska pravila i za civilni sektor\nUstavni sud će moći da zabrani rad udruženja koja krše ljudska ili manjinska prava, izazivaju mržnju i netrpeljivost zasnovane na rasnoj, nacionalnoj,verskoj ili drugoj pripadnosti. NVO u Srbiji danas rade po zakonima iz osamdesetih godina prošlog veka\nBEOGRAD - Dok ne bude usvojen novi zakon o udruženjima, svi oni koji žele da registruju nevladinu organizaciju, mogu to učiniti po propisima iz osamdesetih godina prošlog veka, ali tek nakon mišljenja Ministarstva unutrašnjih poslova koje procenjuje „da li postoji potreba za NVO ili ne“.\nPrema rečima Miljenka Derete, direktora Građanskih inicijativa, još je aktuelan i nekadašnji savezni zakon prema kome se NVO upisuju u registar u Ministarstvu za državnu upravu i lokalnu samoupravu.\n- Nijedan od ovih zakona nije dobar, vreme ih je pregazilo i posle donošenja novog zakona imaćemo moderne propise koji u prvi plan stavljaju pravo građana na slobodu udruživanja, čime se potpunosti poštuje Konvencija Saveta Evrope o ljudskim pravima i slobodama - objasnio je Dereta za Glas.\nLJerka Ećimović, savetnik u Ministarstvu za državnu upravu i lokalnu samoupravu, za Glas javnosti kaže da je upravo zbog zastarelosti zakona koji regulišu oblast udruženja resorno ministarstvo odlučilo da sačini novi i podrobno uredi tu sferu.\nKONTROLA PREKO IZVEŠTAJA\nVeć sada NVO kao pravna lica imaju obavezu da državi podnesu redovne godišnje izveštaje o finansijskom poslovanju. Osim toga NVO podnose finansijski izveštaj svojim donatorima o potrošenim sredstvima. Većina udruženja danas prolazi i nezavisnu finansijsku reviziju, jer je to preduslov za konkurisanje za sredstva iz EU fondova.\n- Dakle, kontrola je redovna i transparentnost apsolutna. Voleo bih da i državne institucije na taj način podnose svoje izveštaje - istakao je Dereta.\nPrema rečima Miljenka Derete zakon dozvoljava različite izvore finansiranja od članarina, preko stranih i domaćih donacija, lokalnih i nacionalnog budžeta do profitabilnih delatnosti.\n- Za sve nas bilo bi idealno da finansiranje u što većoj meri bude iz domaćih izvora i to pre svega iz raznih budžetskih linija. Tako je u većini zemalja u Evropi. Nama predstoje dugi pregovori sa vladom i pre svega Ministarstvom finansija o regulisanju ove oblasti, s ciljem stvaranja pozitivnog okruženja za razvoj civilnog društva - rekao je Dereta.\nPrema statističkim podacima taj prosek plata u NVO je oko 32.000 dinara. Nažalost, kod nas se još uvek ne shvata koliki potencijal za zapošljavanje postoji u NVO. U velikom broju zemalja od tri do osam odsto zaposlenih je u neprofitnom sektoru.\nRASTU DOTACIJE ZA NVO\nDirektorka Centra za razvoj neprofitnog sektora Jasna Filipović kaže da nije potpuno jasan način na koji se sredstva iz budžeta izdvajaju za „budžetsku liniju 481“ iz koje se dotiraju nevladine organizacije, političke stranke, verske zajednice i sportski savezi, prenosi Tanjug.\nOna je dodala da su u 2007. godini dotacije za taj deo iznosile 42 miliona evra i ukoliko se od toga oduzmu sredstva namenjena verskim zajednicama i sportskim savezima ostaje 38 miliona za NVO.\nFilipovićeva je objasnila da „linija 481“ predstavlja ekonomsku klasifikaciju u budžetu, da se drugačije zove „dotacije NVO“, a da su svake godine sredstva koja se izdvajaju u tu liniju u porastu.\n- Stari propisi ne sadrže odredbe o delovanju stranih udruženja u Srbiji, tako da više od 200 tih organizacija danas radi na osnovu potvrde Ministarstva spoljnih poslova, gotovo bez pravnog osnova, te su njihovo finansiranje i rad pravno neuređeni. Tako zastareli propisi s jedne strane i pomenuta pravna praznina sa druge, prave ozbiljne probleme u delovanju civilnog sektora u Srbiji - ističe Ećimovićeva.\nNovi zakon o udruženjima, koji je Vlada Srbije utvrdila proteklog meseca, u tu oblast uvodi niz novina koje bi trebalo da olakšaju rad NVO. Ideja zakonodavca je, između ostalog, bila da obezbedi punu slobodu udruživanja.\n- To podrazumeva da se izostave rešenja kao što je, recimo, ovlašćenje organa uprave da izdaje odobrenje za rad. Potrebno je uspostaviti sistem u kojem će udruženja biti odgovorni članovi društva, a zatim i da se stvore pretpostavke kako bi država imala uvid u njihove aktivnosti - kaže savetnica u resornom Ministarstvu.\nPredlagač zakona je utvrdio i mehanizme kontrole, s obzirom na pojavu sve većeg broja organizacija, čiji su ciljevi usmereni na kršenje ljudskih ili manjinskih prava, kao i izazivanje neravnopravnosti, mržnje i netrpeljivosti zasnovane na rasnoj, nacionalnoj, verskoj ili drugoj pripadnosti.\n- U skladu sa Ustavom predviđeno je da jedino Ustavni sud može da zabrani rad udruženja. Resorno Ministarstvo će preko upravne inspekcije pratiti sprovođenje zakona. Takođe, domaća i strana udruženja, kad deluju, podležu kontroli svih nadležnih inspekcija i drugih državnih organa. Recimo, neko udruženje finansira izgradnju škole, ono podleže nadzoru i nadležne građevinske inspekcije - kaže Ećimovićeva.\nUkoliko novi zakon bude stupio na snagu biće znatno olakšani uslovi za osnivanje udruženja, tako što je umesto deset potrebnih osnivača, predviđeno da NVO mogu osnivati najmanje tri punoletne osobe. Kada je reč o maloletnicima sa navršenih 14 godina života mogu biti osnivači udruženja uz pismenu izjavu roditelja ili staratelja.\n- Na udruženja koja ne žele da se registruju primenjuje se pravila o građanskom ortakluku. Međutim, oni koji se upišu u registar, stiču status pravnog lica i samo takva udruženja uživaju carinske olakšice i mogu da konkurišu za sredstva koja se u budžetu obezbeđuju za finansiranje programa NVO - objašnjava naša sagovornica.\nBitan deo novog zakona su prelazne i završne odredbe, koje uređuju pitanje društvene svojine, jer po važećem zakonu udruženja se dele na društvene organizacije, koje su mogle da imaju samo sredstva društvene imovine.\n- Sve što su sticali svojim radom bilo je u društvenoj svojini. Potrebno je da se ta svojina na neki način pretvori u privatnu ili državnu. Kada novi zakon stupi na snagu udruženja će moći sudskim putem da dokažu da su nepokretnosti koje su oni finansirali od svojih članarina njihovo vlasništvo, a za onaj deo za koji se dokaže da su finansirani iz budžeta prelazi u državnu svojinu.\nZbog hendikepa bez škole i posla\nAutomobil ima 62 odsto građana Srbije\nUtočište za decu koja prose i lutaju


Auto/Moto - Stranica 9 / Vijesti / GIN.ba\npetak, 06. decembar 2019. 1.81\nBez gužvi na graničnom prelazu u Gradišci\nAuto/Moto — 23.07.2015 15:08\nNa graničnom prelazu u Gradišci danas nema većih gužvi, ni zadržavanja. Putnici su zadovoljni što ne moraju dugo da čekaju.„Stanje na graničnom prelazu Gradiška je zadovoljavajuće, saobraćaj se odvija nesmetano. Trenutno se na ulazu u državu čeka desetak minuta, a na izlazu do pet minuta“ kaže Jovan Pecija, Granična ...\nAuto/Moto — 15.06.2015 15:58\nNa graničnom prelazu Doljani na izlazu iz BiH čeka se do jednog časa, saopšteno je iz Auto-moto saveza Republike Srpske. Na graničnom prelazu Gradiška na prelazak granice u oba smjera čeka se 20 minuta. Na ostalim graničnim prelazima za sada nema dužih zadržavanja. Iz Auto-moto saveza podsjećaju da je ...\nSrbačka Džipijada okupila vozače iz pet gradova\nAuto/Moto — 01.06.2015 23:26\nSrbačka Džipijada koja je organizovana u subotu okupila je oko 75 učesnika sa 35 vozila iz Banjaluke, Gradiške, Laktaša, Kozarske Dubice i Srpca. Organizator Džipijade je bio Ronilački klub “Žabac” iz Srpca koji je okupio učesnike na platou ispred motela “Hrast” u Srpcu nakon čega se kolona zaputila ka ...\nU Gradišci i Brodu čeka se duže od sat vremena\nAuto/Moto — 23.05.2015 12:09\nNa graničnim prelazima Gradiška i Brod na ulazu u BiH čeka se duže od jedan sat, a na ostalim graničnim prelazima zadržavanja za sada nisu duža od 20 minuta, saopšteno je iz Auto-moto saveza Republike Srpske. Zbog radova u Hrvatskoj, na snazi je zabrana saobraćanja za teretna vozila na ...\nOdržana Izložba oldtajmera u Gradišci\nAuto/Moto — 19.05.2015 10:04\nZavičajni muzej Gradiška je u sklopu manifestacije „Noć muzeja“ organizovao izložbu oldtajmera. Stari automobili su nakon defilea gradskim ulicama bili izloženi na platou ispred Kulturnog centra.„Većinom su automobili iz Gradiške, ali ima i nekoliko vlasnika automobila iz Banjaluke. Prvi put organizujemo ovakvu manifestaciju i nadam se da će postati ...\nNa ulazak u BiH vozila jutros čekaju na prelazima Gradiška i Brod\nAuto/Moto — 16.05.2015 13:16\nNa ulazak u BiH vozila jutros čekaju na prelazima Gradiška i Brod, a na izlazak iz BiH u Doljanima. U Gradišci se čeka između pola sata i 40 minuta, u Brodu od 15 do 20 minuta, saopšteno je iz Auto-moto saveza Republike Srpske. Na izlazak iz BiH čeka se ...\nObustava saobraćaja 16. maja u centru Gradiške\nAuto/Moto — 14.05.2015 20:44\nUz saglasnost SJB Gradiška, a u skladu sa Zakonom o javnom saobraćaju, JU Zavičajni muzej Gradiška daje sljedeće obavještenje: Dana 16. maja ove godine (subota), JU Zavičajni muzej obilježava manifestaciju Noć muzeja, u okviru koje je planiran defile oldtajmera kroz centar grada, u vremenu od 12:00 - 12:30 časova ...\nSanacija oštećenja na gradskim ulicama u Gradišci\nAuto/Moto — 12.05.2015 16:02\nSanacija oštećenja na gradskim ulicama u Gradišci uveliko traje.Iz Odjeljenja za urbanizam građenje, komunalne i stambene poslove kažu da su radovi počeli ove sedmice. “Po programu zajedničke komunalne potrošnje za ovu godinu za sanaciju ulica asafaltnog kolovoza planirano je 47 hiljada maraka. Što se tiče putne mreže za sanaciju ...\nSutra počinje kampanja „Smanji brzinu, krivicu ne možeš“\nAuto/Moto — 23.04.2015 21:51\nPodjelom letaka i lijepljenjem plakata u Republici Srpskoj sutra počinje kampanja "Smanji brzinu, krivicu ne možeš". Kampanja, kojom se želi uticati na promjenu stavova kod vozača o važnosti i značaju poštivanja ograničenja brzine kretanja vozila na putevima u Srpskoj, trajaće do 30. aprila, odnosno od 1. do 19. jula. ...\nObustave saobraćaja na pojedinim dionicama\nAuto/Moto — 22.04.2015 21:25\nZbog izvođenja radova na sanaciji klizišta na autoputu E -661 Gradiška -Banja Luka , dionica 39-560-Kutlešin Gaj,od danas do 22.06.2015.godine., biće na snazi obustava saobraćaja u zaustavnoj i sporoj saobraćajnoj traci autoputa, uz privremeno postavljenu saobraćajnu signalizaciju, saopšteno je iz Auto-moto Saveza RS. U subotu 24. i u nedjelju ...


Lavar Bol - Blic Sport\nDEGRADACIJA KOŠARKE Kobi ovo nije zaslužio: Navijač prelepio Brajantov dres zbog Bola /VIDEO/\nNove generacije imaju nove idole, ali... Kobi Brajantu sigurno nije bilo prijatno kada je video ovaj snimak. Mladi navijač Lejkersa rešio je da uništi njegov dres.\nPONOVO NA TERENU Bjelica se vratio u meču koji je rastužio sve istinske ljubitelje košarke /VIDEO/\nKonačno! Zagrevanje za NBA sezonu je počelo, a prvi meč posle duge pauze odigrao je naš Nemanja Bjelica! Njegova Minesota bila je bolja od Los Anđeles Lejkersa (108:99), a posle ovog duela, jedan detalj rastužio je sve istinske ljubitelje košarke.\nVELIKA DRSKOST Udarili na najboljeg ikada: Ljudi, pa zašto pretite Džordanu?\nI pored toga što već mnogo godina ne igra aktivno košarku, Majkl Džordan je još uvek jedna od glavnih tema u NBA ligi. Naravno, skoro svi o najboljem igraču svih vremena govore u superlativu, ali ima i onih koji su se drznuli da mu “prete”.


Americi nafta preča od Asada - Sputnjik Srbija\n17:00 03.04.2017 (osveženo 15:06 04.04.2017) Preuzmite kraći link\nVisoki američki zvaničnici prošle nedelje učinili su dramatičan zaokret u odnosu na prethodnu spoljnu politiku SAD, čiji je cilj bio da se otarase sirijskog predsednika Bašara el Asada, a nove izjave praktično pokazuju da politika Obamine administracije u Siriji nije uspela.\nNaime, portparol Bele kuće Šon Spajser izjavio je da SAD „treba da prihvate političku realnost na terenu u Siriji“, a to je da je Bašar el Asad predsednik i lider suverene zemlje. Istovremeno, američka ambasadorka u UN Niki Hejli istakla je da prioritet Vašingtona više neće biti da, kako je rekla, „sede tamo i koncentrišu se na isterivanje Asada“, a tokom posete Ankari, američki državni sekretar Reks Tilerson takođe je izjavio da će se SAD povući od svog prethodnog stave i da će Asadov status na duže staze odlučiti sirijski narod.\nStevan Gajić iz Instituta za evropske studije za Sputnjik kaže da su ovakve izjave američkih zvaničnika očekivane, jer je Donald Tramp još tokom predsedničke kampanje isticao da su Sirija i Irak mesta u kojima se razvija terorizam, a da Asad ne predstavlja pretnju u meri u kojoj je to islamski terorizam.\n„Mislim da je sadašnja politika priznavanje faktičkog stanja na terenu, a ono je takvo da je od trenutka kada je Alep oslobođen, bez obzira na to što će sirijski rat trajati još neko vreme, ratna sreća je prešla na stranu sirijske vlade i Bašara el Asada i trenutno se uspostavljaju nove zone interesa. SAD su se pomirile sa činjenicom da su Rusi ušli u Siriju i da će tu verovatno i ostati u svojim bazama i da su zauzele ili povratile određeni deo svoje interesne sfere još iz sovjetskog vremena“, ocenjuje Gajić.\nU takvim okolnostima SAD sada žele deo kolača slave od pobede nad teroristima i zato se žuri sa zauzimanjem Mosula i Rake.\n„SAD su se pomirile sa činjenicom da njihova dosadašnja politika nije uspela, a Tramp ima taj luksuz da sve greške prebaci na administracije bivših predsednika Obame i Buša Starijeg, što je zapravo i činio tokom čitave svoje predizborne kampanje“, kaže Gajić.\nSaid Gafurov, urednik ruskog portala „Pravda“ i stručnjak za Bliski istok za Sputnjik smatra da Trampova administracija ima veoma pragmatične interese u Siriji, koji se pre svega odnose na nalazišta energenata na severoistoku te zemlje.\n„Trebalo bi imati u vidu da Tilerson odražava interese naftnih kompanija i zato smatra da je proizvodnja crnog zlata mnogo važnija od rušenja Asada, tim pre što ga i dalje podržava većina sirijskih građana. To ne znači da se SAD više neće mešati u situaciju u Siriji, ali je činjenica da sada imaju drugačije prioritete, njih pre svega interesuje Daleki, a ne Bliski istok“, kaže Gafurov i dodaje da Vašington mora da se pozabavi sistemom zaštite od rastuće moći kineske ratne mornarice, to su ogromne pare i to je pravi prioritet za SAD.\n„Prema njegovim rečima, ukoliko dođe do još većeg razmimoilaženja između Evrope i Rusije povodom Sirije, on ne isključuje da će Vašington biti na strani Moskve, jer SAD najmanje žele da, na primer, Francuska ’preuzme‘ Siriju“, kaže Gafurov.\n„Stav evropskih zemalja o Asadu se ne menja, što tumačim kao pokušaj obnove neokolonijalne uprave u Siriji. Evropske zemlje žele marionetsku vladu u Siriji i upravo zato je Francuska ’udomila‘ korumpirane sirijske funkcionere koji su pobegli iz Damaska kada je Asad počeo borbu protiv korupcije“, napominje Gafurov.\nJurij Mavašev iz Centra za proučavanje savremene Turske za Sputnjik ocenjuje da Tirlersonova izjava znači da Vašington priznaje da je neophodno pristati na status kvo, koji je u Siriji uspostavljen zahvaljujući pre svega naporima Rusije, Turske i Irana.\n„Mislim da je Tilerson svestan da je neophodno konačno uspostaviti granice uticajnih zona u Siriji i da njegova retorika na neki način potvrđuje da je pragmatična Trampova administracija svesna da sirijski problem može biti rešen isključivo zajedničkim naporima. Ne isključujem mogućnost da će nakon sastanka Tilersona i Čavušoglua u Ankari, koji je održan 30. marta, SAD smanjiti i podršku sirijskim Kurdima“, zaključuje Mavašev za Sputnjik.\nReks Tilerson, Buš, Obama, Vašington


SERIJA A Sasuolo bolji od Fjorentine, ali VAR i sudija u centru pažnje\nFudbaleri Sasuola savladali su minimalnim rezultatom (1:0) Fjorentinu u poslednjem meču 34. kola.\nPoveli su nero-verdi golom Domenika Berardiija u 37. minutu nakon lepe akcije u kome su učestvovala četvorica fudbalera Sasola, a povremeni reprezentativac Italije odmerenim udarcem smestio loptu u mrežu.\nMogla je Fjorentina da uzvrati samo četiri minuta kasnije jer je sudija međusobno povlačenje za dres Pelusa i Kjeze okarakterisao kao penal za "ljubičaste", ali je neprecizan bio Žordan Veretu pa je šansa otišala u nepovrat.\nImao je Sasuolo nekoliko prilika da udvostruči vođstvo, ali najpre Sensi nije iskoristio situaciju jedan na jedan sa Lafonom, da bi u 59. minutu nero-verdima bio poništene pogodak Demirala, nakon intervencije VAR-a zbog prethodnog ofsajda.\nImala je i Fjorentina šanse, ali Kjeza i Mjurijel nisu uspeli da donesu poravnanje. Za "ljubičaste" je svih 90 minuta igrao srpski štoper reprezentativac Nikola Milenković, dok je Dušan Vlahović meč ispratio sa klupe kao i Filip Đuričić u redovima gostiju.\n(De Ron 82 pen, Pašalić 85)\nFiorentina – Sasuolo 0:1 (0:1)


Etiopija je zabeležila najznačajnije poboljšanje, slede Malezija i Jermenija – dok je Island država označena kao najbolji zaštitnik internet sloboda.\nSudan, Kazahstan, Brazil, Bangladeš i Zimbabve svetske su države u kojima je zabeležen najznačajniji pad u oblasti slobode interneta, zaključak je izveštaja “Sloboda interneta 2019”, koji je objavila nevladina organizacija Fridom haus (Freedom house), čije je sedište u Vašingtonu.\nEtiopija je zabeležila najznačajnije poboljšanje, slede Malezija i Jermenija, dok je Island država označena kao najbolji zaštitnik internet sloboda.\nBalkanske države, kako je rečeno Glasu Amerike u Fridom hausu, nisu bile obuhvaćene ovim istraživanjem. Analizirano je 65 svetskih država, od kojih je u 33 - u periodu od juna 2018. godine - zabeležen pad, dok je poboljšanje ostvareno u svega 16 zemalja.\n“Sloboda interneta sve je ugroženija alatima i taktikama digitalnog autoritarizma koji su se brzo proširili širom sveta”, ukazuje u izveštaju organizacija Fridom haus, navodeći da su represivni režimi i njihovi operativci "iskoristili neuređen prostor društvenih medija mreža za političku intrumentalizaciju i kontrolisanje društva". To je, kako navode, dovelo do pada u sferi globalne slobode interneta devetu godinu zaredom u 2019. godini.\n“Represivnije vlade pribavljaju alate za nadziranje društvenih medija, koji koriste veštačku inteligenciju kako bi identifikovali sadržaje koje smatraju pretnjom po sebe i sprečili neželjeno izražavanje po njih”, ukazuje Fridom haus.\nStručnjaci te organizacije utvrdili su da se i u demokratskim državama sprovodi masovno nadgledanje unutar vladinih agencija.\n“Rezultat je nagli globalni porast zloupotrebe građanskih sloboda i smanjivanje onlajn prostora za građanski aktivizam. Od 65 zemalja ocenjenih u ovom izveštaju, rekordnih 47 hapsilo je građane korisnika zbog političkog, društvenog ili govora sa verskom konotacijom”, navodi se u izveštaju.\n“Iako su društveni mediji povremeno bili u službi javnog diskursa građana, sada se opasno naginju ka neliberalizmu, što doprinosi suzbijanju osnovnih građanskih sloboda. Različite vlade primenjuju i koriste napredne alate za prepoznavanje i praćenje korisnika društvenih mreža. Posledica toga je pogoršanje globalne slobode interneta devetu godinu zaredom”, istaknuto je u izveštaju Fridom hausa.\nUkazano je da se u mnogim državama uspon populizma i ultradesnog ekstremizma pdoudara sa pojavom sve više pristalica takvih ideja u virtuelnom svetu, bilo da je reč o autentičnim ili lažnim korisničkim nalozima. Na taj način formiraju se grupe koje promovišu slične interese šaljući političke poruke sa lažnim ili pak razdražljivim kontekstom - putem različitih platformi.\nRusija, Kina i Sjedinjene Države\nSloboda interneta je u Rusiji i dalje u nazadovanju – pošto tamošnje vlasti, koje predvodi predsednik Vladimir Putin, konstantno ometaju veze u Republici Ingušetiji, hapse i pritvaraju po jednog korisnika interneta i društvenih mreža u proseku na osam dana, ukazano je u izveštaju. Povećane su i cene za upotrebu interneta, a usvojen je i zakon koji korisnicima otežava čuvanje podataka.\n“Uvedeno je i nekoliko novih kategorija za onlajn izražavanje, koje su postale osnova za uklanjanje sadržaja, kao i krivično gonjenje građana, koji su postavili navodne sporne objave. Naposletku, usvojen je i zakon koji vlastima garantuje takozvani suveritet na internetu, čija je svrha centralizovanje infrastrukture informacione i komunikacione tehnologije”, naveo je Fridom haus u odeljku posvećenom Rusiji.\nKina je, četvrtu godinu zaredom, potvrdila status svetskog lidera u narušavanju sloboda na internetu, piše u delu izveštaja o toj zemlji.\n“Cenzura i kontrola protoka informacija su posebno pooštreni uoči tridesete godišnjice demonstracija na trgu Tjenanmen, kao i zbog masovnih antivladinih protesta u Hong Kongu. U taktici koja se koristi - administratori zatvaraju pojedine naloge na popularnoj društvenoj mreži VeChat za bilo kakvo, navodno, devijantno ponašanje, uključujući manje prekršaje poput komentarisanja ekoloških katastrofa”, navedeno je u dokumentu.\nFridom haus navodi da se na taj način tromesečno uklanjaju desetine hiljada računa zbog navodnog štetnog sadržaja.\nU Sjedinjenim Državama, prema zaključcima autora izveštaja, trend pada interent sloboda traje tri godine.\n“Državna tela čiji je fokus sprovođenje zakona, kao i imigracione agencije nadziru javni život izbegavajući mehanizme nadzora, transparentnosti i odgovornosti koji bi mogli sputati njihovo delovanje”, navedeno je u izveštaju.\nUkazano je i da je notirano povećanje trenda nadgledanja društvenih mreža u svrhu prikupljanja informacija o događajima poput orgnaizovanja i održavanja mirnih protesta ili kritičkog izveštavanja.\n“Dezinformacije su preovlađivale i tokom velikih političkih događaja poput izbora za Kongres novembra 2018. ili kongresnog pretresa uoči imenovanja tadašnjeg kandidata za sudiju Vrhovnog suda Breta Kavanoa. I domaći i strani akteri manipulisali su u političke svrhe, podrivajući demokratski proces i ojačavali podele u američkom društvu. U pozitivnom smislu Vrhovni sud je presudio da bez sudske odluke nije moguće dobiti informacije o osobama - trećim licima”, piše u odeljku o Sjedinejnim Državama.\nFridom haus podvlači da je potrebna temeljna zaštita demokratskih sloboda da bi se osiguralo da internet ne postane novi trojanski konj, kako je ukazano, tiranije i represije.\n“Sutrašnjica privatnosti, slobode izražavanja i demokratske vladavine zavisi od odluka koje budemo doneli”, navodi se u dokumentu te organizacije.\nU tom smislu sugeriše se povećanje transparentnosti i nadzor nad političkim reklamama na internetu, rad na otkrivanju botova, veća kontrola korisnika nad njihovim podacima kao i mogućnosti da korisnici obezbede da njihovi podaci ne budu zloupotrebljeni.\nSloboda interneta sve ugroženija


Jeličićeva odbrana tvrdi da je proces za polno uznemiravanje ‘formiran u medijima’ – NovostiDana.rs\nJeličićeva odbrana tvrdi da je proces za polno uznemiravanje ‘formiran u medijima’\nAdvokatica Zora Dobričanin, zastupnica Milutina Jeličića Jutke, okrivljenog za polno uznemiravanje Marije Lukić, ocenila je danas da je taj proces „formiran u medijima“, ali da se nada da će presuda biti doneta na osnovu činjenica, a ne „na osnovu pisanja novinara“.\n„Svedoci koje je predložila oštećena Lukić, daju iskaze u medijima, oštećena daje iskaze u medjima, zastupnik oštećene daje izjave medijima i postupak se vodi u medijima“, izjavila je Dobričanin nakon ročišta sudjenja koje je danas nastavljeno u Osnovnom sudu u Kruševcu.\nOna je ocenila da je taj proces „politički zanimljiv“ jer je advokat Borivoje Borović potpredsednik Narodne stranke, a Marija Lukić aktivna članica te stranke.\n„Na današnjem ročištu je svih deset predloženih svedoka odbrane moglo da bude saslušano, a saslušana su samo tri. To je zbog toga što je Borović predložio izuzeće predsednika veća, a to nije zakonski dozvoljeno“, rekla je ona.\nDobričanin je kazala da bi bilo bolje da su kamere medija bile u sudnici kako bi mogli da čuju na koji način se advokat Marije Lukić obraća svedocima i sam odgovara na svoja pitanja.\n„Nije mi jasno zašto ovaj predmet dobija ovoliku medijsku pažnju kada ima mnogo većih procesa od ovog“, ocenila je ona.


Kome sve Srbija duguje i koliko - Ozonpress :: internet portal\nKome sve Srbija duguje i koliko\nSrbija se do sada kod evropskih banaka, uključujući EBRD, EIB, CEB i Nemačku razvojnu banku, kao i Međunarodnu banku za obnovu i razvoj (IBRD), zadužila za ukupno 8,37 milijardi evra, dok kineskoj EXIM banci duguje 1,15 milijardi evra, a stranim vladama ukupno 2,66 milijarde evra, piše Biznis i finansije, a prenosi TV N1.\nPoslednji zvanični presek stanja javnog duga 31. marta ukazuje na nekoliko zanimljivih činjenica. Trenutno, recimo, više dugujemo po osnovu hartija emitovanih na domaćem (10,88 milijardi evra) nego na stranom tržištu (6,16 milijardi evra). Kada je reč o trenutnim dugovima prema stranim vladama, na prvom mestu nisu ni Evropska unija, ni Kina, niti Rusija, već Vlada i Fond Abu Dabija sa 1,72 milijarde evra, navodi se u ediciji Finansije TOP u izdanju magazina Biznis i finansije.\nUkupni javni dug je, inače, na kraju prvog kvartala iznosio 28,1 milijardu evra ili 55,7 odsto BDP, dok je nezvaničnu crvenu liniju na njegov rast povukao predsednik Srbije Aleksandar Vučić, izjavom da „neće biti dozvoljeno“ da udeo javnog duga pređe 60,5 odsto BDP.\nS druge strane, rebalans budžeta predviđa deficit od 381,7 milijardi dinara i još 478,6 milijardi dinara za otplatu glavnica i nabavku finansijske imovine. To znači da bi država trebalo da obezbedi nešto više od sedam milijardi evra kako bi pokrila oba „minusa“, što u fokus vraća pitanje cene budućeg zaduživanja, što bilateralnog, kod stranih država, što na međunarodnom finansijskom tržištu.\nOdnos javnog duga i BDP na kraju ove godine zavisiće od toga da li će se ispuniti projekcija Vlade da će privredni rast dostići šest odsto, što je pretpostavka na osnovu koje su rađeni i budžet i rebalans.\nKada je reč o kreditima koje je Srbija uzimala od Exim banke Kine (Export-Import Bank of China), kamatne stope na dolarske pozajmice kreću se od dva odsto za dve deonice brze pruge, preko 2,5 odsto za deonice autoputa Surčin-Obrenovac ili Obrenovac-Ljig, do tri odsto za pozajmicu za izgradnju mosta Zemun-Borča ili prve faze modernizacije termoelektrane “Kostolac B”.\nKredit za obilaznicu oko Beograda uzet je u juanima, sa 2,5 odsto kamate.\nKrediti Vlade Abu Dabija (Ujedinjeni Arapski Emirati) u lokalnoj valuti dirhamu koštaju nas 2,25 do 2,5 odsto, odnosno dva odsto u dolarima.\nTurskoj Deniz banci za kredit u evrima za izgradnju puteva Novi Pazar-Tutin, Sremska Rača-Kuzmin i za most preko Save plaćamo 2,5 odsto kamate, dok ćemo Evropskoj investicionoj banci (EIB) za kreditiranje izgradnje „Autoputa mira“ od Niša do Merdara plaćati kako odaberemo: EIB nudi varijabilnu kamatnu stopu po formuli šestomesečni EURIBOR plus 1%, uz mogućnost da se kamatna stopa fiksira ako se proceni da je to povoljnija opcija sa stanovišta upravljanja javnim dugom.\n„Struka se uglavnom slaže da je obilaznica oko Beograda neophodna, ali su mišljenja podeljena kada je reč o brzoj prugi do Budimpešte, autoputu do Sarajeva ili do Crne Gore. Ne znamo da li su ti projekti neto pozitivni, a njih ne samo da treba platiti, već kasnije i održavati, a ako zarađujete manje nego što su troškovi, takvi putevi mogu postati kamen oko vrata privredi“, upozorava Gajić.\nSagovornik veruje da su upravo infrastrukturni projekti pokazatelj prisustva dve vrste motiva za zaduživanje.\nSmatra i da je bilo opravdano zaduživati se bilateralno u periodu od 2012. do 2016. godine, kada smo imali visok javni dug i plaćali po 2 do 3 odsto kamate Azerbejdžanu, Rusiji ili Kini, dok su nas evroobveznice koštale i do 7,5 odsto godišnje.\n„Od pre pet godina, međutim, udeo javnog duga u BDP stagnira ili se smanjuje i ulazimo u fazu ekonomskog rasta, a to se toliko odrazilo na cenu evroobveznice da je poslednja emisija nosila prinos od 1,92 odsto, niži od povoljne kamate kineske banke. Zašto bismo onda uzimali kredite bilateralno?“, pita Gajić i aludira na poznatu parolu „i posle Tita, Tito“.\nPored toga što se aranžmani sklapaju direktnim dogovorom, po sistemu „ko finansira taj i gradi“, uz manjinsko učešće domaće kooperative, prave se sporazumi sa izvođačima iz različitih zemalja kako bi se kupio mir u kući, dodaje on.\n„Ako Kinezi grade obilaznicu oko Beograda, Azerbejdžanci će graditi deo autoputa, američka firma Moravski koridor, a Francuzi će učestvovati u projektu beogradskog metroa“, kaže Gajić, uz ocenu da država, davanjem posla velikim stranim kompanijama, pokušava da kupi politički uticaj u zemljama porekla.\nPitanje je samo koliko takvo i toliko zaduživanje može da potraje.\n„Mi trenutno nismo u problemu u smislu da smo pred bankrotom, a imamo i visoke prognoze ekonomskog rasta. Ali pitanje je gde bismo bili posle dve ili tri godine vođenja loše fiskalne politike, sa visokim deficitima kakvi su planirani rebalansom budžeta, i sa velikim zaduživanjem“, kaže Gajić i zaključuje da bi bilo dobro da malo „prikočimo“, kako bi javni dug ponovo počeo da se smanjuje, kao što je bilo pre izbijanja pandemije.\n„Manjak radne snage u SAD eliminisao je opasnost od ‘pregrevanja’ konjukture, dok je na dan 24. maja očekivana stopa inflacije na period od pet godina bila 2,24 odsto, a ciljana inflacija je dva odsto. Uz to, indeks koji meri neizvesnost ekonomske politike je drastično opao upravo za komponentu inflacije, što sve ukazuje na to da je malo verovatno da će FED biti sklon da menja kamatnu stopu u bliskoj budućnosti“, objašnjava Đukić.\nPrema njegovom mišljenju, FED će, kao „centralna banka sveta“, biti prvi koji će krenuti u postepenu normalizaciju monetarne politike, odnosno u podizanje kamatnih stopa, ali tek pošto dobro proceni efekte ne samo na američku nego i na svetsku privredu. To ide u korist zemalja poput Srbije, koje su morale da se zaduže tokom pandemije.\n„Sve ostale centralne banke moraće to da urade posle FED-a“, uveren je Đukić.\nPodseća da su upravo narasli dugovi država ključni problem centralnih banaka, i iznosi podatak da je prosečan udeo duga u BDP u EU 79,5 odsto, ali da je zato Grčka na 200 odsto, Italija na 154,2 odsto a Portugal na 130,8 odsto što „vezuje ruke Evropskoj centralnoj banci kada je reč o eventualnom podizanju kamatne stope“\nDa bi kupili polovni automobil, građani moraju na 4 šaltera


Vesti online / Vesti / Srbija / Vučić poslao Dačića na spavanje\n"Novi pogon italijanske fabrike Aunde u Jagodini otvorićemo u pola 8 ili 8 ujutru, da Ivica Dačić ne može uopšte da spava", izjavio je u petak premijer Aleksandar Vučić na postavljanju kamena temeljca za taj pogon.\nA kad ti ideš na spavanje: Ivica Dačić\nNa ovom događaju, koji je počeo u devet ujutru, govorili su Vučić, Dačić i lider Jedinstvene Srbije Dragan Marković, koji je rekao da ne zna da li je negde u Evropi fabrika otvorena tako rano ujutru.\nDačić je potom, obraćajući se prisutnima, rekao da termin nije čudan, jer premijer obično zakazuje sednice vlade u pola osam ujutru.\n- To je njegov način rada, što ja inače baš ne podržavam, ali šta da radim - kazao je Dačić.\nPremijer je na to rekao da će, ako se svi saglase, fabriku otvoriti u pola osam ili osam, "taman da Ivica ne može ni malo da spava".\n- On ide sad da spava - rekao je kroz smeh Vučić.


U odgovoru na energetsku krizu Bruxelles pozvao na zaštitu siromašnih – Biznis.ba\nNaslovnaSvijetU odgovoru na energetsku krizu Bruxelles pozvao na zaštitu siromašnih\nobjavljeno 15. okt 2021. u 14:46 15. okt 2021.\nS preporukama kako zaštiti najugroženije kategorije stanovništva, Evropska komisija predstavila je niz mjera za pomoć vladama u rješavanju krize izazvane rekordnim cijenama energenata. Energetska kriza je izazvala široko nezadovoljstvo i kritike planova za prestanak korištenja fosilnih goriva. Ipak, mnoge zemlje su se nadale zajedničkoj akciji a ne spisku sugestija, prenosi Radio Slobodna Evropa tekstove svjetskih medija.\nSuočeni sa naglim porastom cijena prirodnog gasa i potencijalno teškom zimom, zvaničnici Evropske unije (EU) predstavili su 13. oktobra paket prijedloga čiji je cilj pomoći članicama u borbi protiv tekuće energetske krize – istovremeno štiteći najugroženije, piše The Washington Post.\nVlade EU željele su da Bruxelles popravi energetsku krizu, ali umjesto toga Evropska komisija (EK) im je uručila politički vodič u stilu “uradi sam”, ocjenjuje Politico.\nUspaničeni ministri energetike, kako ističe Politico, zahtijevali su da Komisija preuzme vodeću ulogu i da ponudi neka rješenja. Komesarka za energetiku Kadri Simson odgovorila je na njihove molbe, ne novim propisima, već, kako ističe Politico, saopćenjem o cijenama energije – vodičem do mogućih političkih opcija koje vlade mogu da koriste za smanjenje računa za energiju bez kršenja zakona EU.\nIako će neki političari biti razočarani što reakcija Bruxellesa ne donosi jače mjere, na zemljama članicama je da odluče hoće li se oslanjati na nuklearnu, gasnu, obnovljivu energiju ili druge izvore energije, ukazuje briselski portal podsjetivši na nedavnu izjavu predsjednika Evropskog vijeća Charles Michela koji je kazao da iako može postojati “politički prostor” u kojem će se stvoriti evropski odgovor na krizu, “kombinacija izvora energije je nacionalna odgovornost”.\nEvropska komisija je, između ostalog, najavila da će razmotriti ideju o zajedničkoj kupovini hitnih rezervi gasa – koju zagovara Španija, jedna od zemalja najviše pogođenih rastom cijena energenata.\n“Zima dolazi i za mnoge su troškovi struje veći nego što su bili deceniju”, rekla je evropska komesarka za energiju Kadri Simson novinarima 13. oktobra, kazavši da je današnje iskustvo poskupljenja energenata jasan poziv na uzbunu da EU ubrza prelazak na čistu energiju.\nOčekuje se da će veleprodajne cijene gasa – koje su skočile do rekordnih vrijednosti u Francuskoj, Španiji, Njemačkoj i Italiji – ostati visoke i tokom zime. Evropska komisija naglašava da se očekuje da će cijene pasti na proljeće, ali će ostati veće od prosjeka proteklih godina.\nVećina zemalja EU, dodaje CNN, oslanja se na elektrane na gas kako bi zadovoljile potražnju za električnom energijom, a prema podacima Eurostata, oko 40 odsto tog gasa dolazi iz Rusije. Simons kaže da početna procjena Komisije ukazuje na to da je ruski Gazprom ispunjavao svoje dugoročne ugovore “pružajući malo ili nimalo dodatnih snabdijevanja”.\nRusija i Evropa uvučene su u spor oko novog gasovoda “Sjeverni tok 2” za snabdijevanje Njemačke ruskim gasom. Cjevovod je izgrađen, ali čeka odobrenje za početak pumpanja, usred protivljenja Sjedinjenih Država i pojedinih evropskih zemalja koje strahuju da će Evropa postati još zavisnija od Rusije.\n“Svijet ne ulaže dovoljno da podmiri svoje buduće energetske potrebe”, navodi se u izvještaju, objavljenom uoči konferencije o klimatskim promjenama COP26 Ujedinjenih nacija u Glazgovu koja počinje 31. oktobra.


Gazidis prelazi u Milan, manjaju ga Sanlehi i Venkatešam – Arsenal Serbia\nIzvršni direktor Arsenala Ivan Gazidis prelazi u Milan, potvrđeno je zvanično od strane londonskog kluba.\nGazidis će na funkciji u Arsenalu zadržati do kraja oktobra, a kako je saopšteno upravljanje klubom će preuzeti Raul Sanlehi, sa nove pozicije sportskog direktora, odnosno Vinaj Venkatešam, kao novi generalni direktor.\nU Gazidisovom saopštenju za navijače Arsenala kaže se: „Imao sam tu privilegiju da proteklih 10 godina posvetim ovom sjajnom klubu. Arsenal ulazi u novo poglavlje, a ja sam uradio sve što sam mogao da obezbedim što jaču poziciju kluba pred novim izazovima. Ojačali smo klub van terena što je neophodno za dugoročni uspeh u modernom fudbalu“.\n„Znam da će mnogi misliti da je ovo pogrešno vreme da odem, ali ja mislim da je pravo vreme i za mene i za klub. Promene su neizbežne ne samo za Arsenal, neophodno je nastaviti napred“.\n„Iako je ovo bila najteža odluka u mom životu, verujem u to, nakon 10 godina mislim da je pravo vreme da se povučem i dozvolim novim liderima, energiji i idejama da vode klub u uzbudljivo novo poglavlje“.\n„Radujem se da vidim šta budućnost donosi za ovaj veliki klub, a sa druge strane podstaknut sam novim ličnim izazovom sa Milanom. Jedva čekam da se priključim još jednom on najvećih svetskih klubova i pokušam da ga vratim na stare staze slave“.\nVenkatešam i Sanlehi\nGovoreći prvi put nakon postavljanja na novu poziciju Raul Sanlehi je rekao: „Iako sam u Arsenalu svega nekoliko meseci osećam se delom ovog kluba već od prvog dana. Uradiću sve što je u mojoj moći kako bi klub održao vrednosti koje su bitne za našu budućnost koliko su bile bitne i za prošlost. Vinaju i meni će biti potrebna pomoć svih u klubu, kako bi radili na pravi način i obezbedili uspeh za klub. Iskreno se zahvaljujem upravi kluba na poverenju, a zahvaljujem se i Ivanu što me je doveo u klub i verovao u mene svaki dan i na svaki mogući način. Sa velikim uzbuđenjem i ponosom se suočavam sa ovim novim izazovom“.\nVenkatešam, koji će biti zadužen za poslovne operacije je rekao: „Od prvog dana dolaska u Arsenal smatram kao veliku privilegiju raditi za ovaj veliki klub. Velika je čast preuzeti poziciju generalnog direktora i voditi klub sa Raulom. Radićemo neumorno, zajedno sa sjajnim saradnicima koje imamo u klubu, uz poštovanje naše istorije, nasleđa i vrednosti, a sa zajedničkim ciljem da donesemo uspeh milionima naših navijača širom sveta i učinimo ih ponosmim na klub za koji navijaju. Zahvaljujem se Stenu i Džošu Krenkeu na ukazanom poverenju i Ivanu na svoj podršci koju mi je pružao od mog dolaska u klub“.\nKategorije Arsenal Oznake Gazidis, Sanlehi, Venkatešam Kretanje članaka


- Bilo je izuzetno lepo. Na koncertu je gošća bila makedonska glumica Tanja Carovska, koja divno peva, i posvetili smo taj koncert Tošetu. Bilo je dosta emocija, jer naročito kada se drži koncert u dalekom svetu, onda ti naši ljudi koji su udaljeni od svoje zemlje posebno emotivno to doživljavaju i proživljavaju - kaže Rade Šerbedžija.\n- Voleo sam njegove pesme i mislim da je bio izuzetan talenat. Posebno volim da slušam njegove albume snimljene uživo, na koncertima, koji otkrivaju vrhunskog pevača i nežnu osobu - izjavio je tom prilikom Šerbedžija.\nInače, popularni glumac i pevač raduje se skorom dolasku u Beograd jer kaže da su u toku pregovori za novi koncert u srpskoj prestonici.\n- U planu je uskoro koncert u Domu sindikata u Beogradu. To me izuzetno veseli jer baš volim taj prostor i jedva čekam ponovni susret sa svojom publikom - zaključuje Rade Šerbedžija. On je krajem prošle godine obradovao svoje fanove solističkim koncertom „Imam pesmu za tebe“ na sceni pozorišta Madlenianum.


Foto: Arhiva / Ilustracija | Šarović raspustio dobojski odbor SDS-a, oni to ne prihvataju\nUroš Vukić 13.08.2020 13:43\nDOBOJ, BANJALUKA - Mirko Šarović, predsjednik SDS-a, raspustio je Gradski odbor te stranke u Doboju, međutim u tom odboru ne prihvataju takvu odluku sve dok ona ne bude obrazložena.\nSreten Telebak, predsjednik Gradskog odbora SDS-a, rekao je da je odluka o raspuštanju donesena mimo Statuta SDS-a i da je produkt ranijih pritisaka na njega i članove Gradskog odbora SDS-a koji su dolazili iz vrha partije.\n"Gradski odbor SDS-a je ultimativno odbio da se izvrši primopredaja po odluci predsjednika o raspuštanju, dok ne dođe predsjednik na lice mjesta i ne obrazloži svoju odluku", rekao je Telebak, dodajući da su u Doboju iznenađeni odlukom Šarovića s obzirom na to da je aktuelno rukovodstvo SDS-a u Doboju i prije predviđenog roka realizovalo sve zadatke i konsolidovalo Odbor nakon odlaska Obrena Petrovića u SNSD.\nOn je rekao da mu je Šarović kao zamjerku naveo da, kako je istakao, "nije dovoljno urnisao Obrena Petrovića (bivšeg predsjednika Gradskog odbora SDS-a u Doboju) i Borisa Jerinića (aktuelnog gradonačelnika Doboja)".\nŠarović nakon sjednice Predsjedništva ove stranke u Banjaluci je rekao da je raspustio Gradski odbor SDS-a u Doboju i za vršioca dužnosti predsjednika i povjerenika imenovao Duška Ristića, koji bi trebalo da "stabilizuje Gradsku organizaciju SDS-a u ovom gradu".\n"Iako je dosta toga u posljednjih godinu dana učinjeno na konsolidaciji SDS-a u Doboju, mi smo procijenili da je potrebno napraviti novi iskorak i dati novu snagu i energiju s obzirom na to da ima mnogo stvari koje nisu završene i da još nije obezbijeđen kandidat za gradonačelnika", rekao je Šarović, te dodao da će imati svoju odborničku listu.\nRistić je rekao da će uvodeći mladi kadar dati novu snagu SDS-u u ovom gradu, te da im je cilj da otvore stranku za mlade ljude, žene i sve ostale aktiviste i da krenu novom dinamikom.\nTelebak je istakao i to da neke stvari u vrhu SDS-a ne štimaju, da je volja članstva SDS-a svaki put izigrana zbog nerada i manipulacija, da unutar SDS-a vladaju loši odnosi, da partija nema intelektualaca i da su jako loši odnosi sa Vladom Srbije i njenom opozicijom, a izgubilo se i uporište sa Srpskom pravoslavnom crkvom i akademskom zajednicom.\n"Traže se neki ljudi koji će biti puki izvršioci i sakupljači nečega za nekoga. Da li SDS treba da traje sve dok neko ne kaže niste nam dali dovoljno glasova i dok ne obezbijedi konfor za četiri-pet ljudi na višem nivou stranke? To je zatvoreno i tu pristupa nema", rekao je Telebak, ističući da su pritisci na Gradski odbor SDS-a kulminirali tokom sastavljanja liste kandidata gdje mu je mimo volje Gradskog odbora SDS-a iz vrha sugerisano da na ta mjesta imenuje pojedince po nepotizmu.\nU SDS-u nakon sjednice Predsjedništva stranke istakli su da ova stranka očekuje dobar izborni rezultat, te da je jedina svijetla tačka u čitavom procesu izbora CIK BiH, iako neki drugi misle da nije.\nKada je riječ o Bijeljini, Šarović je rekao da će se SDS u koaliciji sa PDP-om opredijeliti da im kandidat za gradonačelnika bude Tomica Stojanović, poslanik SDS-a u NS RS.\nFikret Abdić se vratio na posao\nMićić: Grad dobija ulicu 9. januar\nSDS Semberija u Ljeljenči: Mi smo primjer lokalpatriotske stranke\nMićić: U infrastrukturu u naselju Brijesnica uloženo 600.000 KM\nSP očekuje da će biti kvalitetniji dio vlasti u Ugljeviku\nBake i deke pletu kapice za Mrvice


Vučelić: ,,Nije iznenađenje što smo prvi, imamo mnogo korektnije suđenje i niz drugih preduslova" | Najnovije sportske vesti - ProSport\nVučelić: ,,Nije iznenađenje što smo prvi, imamo mnogo korektnije suđenje i niz drugih preduslova”\nPredsednik Partizana Milorad Vučelić istakao je pre početka zimskih priprema crno-belih da je tim iz Humske jako blizu osvajanju titule, a da to pokazuju igre iz prvog dela sezone.\nŽelim da svim partizanovcima čestitam jesenju titulu. Kažu analitičari koji su precizno to izračunali, da je ovo najbolja jesenja sezona u bogatoj istoriji Partizana. To su činjenice i matematika, ali ja znam živeći sa vama koliko je to pokriveno znojem, naporima, koje ste pokazali u svim takmičenjima. Mi smo jesenji šampioni sa prednošću koja nam daje velike izglede da osvojimo šampionsku titulu. Kod nas postoji izreka prvo skoči, pa reci hop, a kod nas to znači da smo u skoku, i to rekordnom, samo treba još da kažemo hop – rekao je Vučelić.\nOn je naglasio da očekuje još jednu veliku generaciju igrača Partizana.\n– Zanimljivo je da je ovo godina da je Partizan prvi u ovom momentu kada je srpski fudbal u usponu, takođe je tu i uspeh reprezentacije. Nije iznenađenje, imamo i mnogo korektnije suđenje i niz drugih preduslova. Vi koji ste mladi, idete prvi ili drugi put na pripreme, treba da znate da neko treba da zameni Mitrovića, Lukića, Živkovića… da ne nabrajam dalje, jer treba da zamenite igrače koji su okosnica reprezentacije.\nZvanično: Stanojević produžio ugovor sa Partizanom!\nTags FK PartizanMilorad VučelićPartizan\nPrethodni članak Koprivica: ,,Oni su veoma iskusna ekipa"\nSledeći članak Zvezda bez Borjana na početku priprema!


Beograd dobio novu POSLOVNU zgradu A klase, ovako izgleda Business Garden (FOTO)\n27/06/2019 | 08:49\nBusiness Garden, savremena poslovna zgrada A klase u centru Beograda, otvorila je svoja vrata na događaju organizovanom za predstavnike medija, partnere i saradnike. Tokom neformalnog druženja, prisutni su imali priliku da se upoznaju sa svim benefitima hi-tech zgrade na raskrsnici ulica Starine Novaka i Kneza Danila, koja je početkom maja dočekala prve zakupce.\nNakon obilaska prostora i virtuelne prezentacije, prisutnima su se obratili Gili Dekel, Partner investitor i domaćin događaja, koji je predstavio sve prednosti koje Business Garden nudi sadašnjim i budućim zakupcima, zamenik gradonačelnika Beograda Goran Vesić i Ambasador Izraela Alona Fišer Kam.\n“Sa ponosom vam predstavljam projekat Business Garden čijom realizacijom je sprska prestonica dobila jednu modernu poslovnu zgradu na dobroj lokaciji u samom centru. Velike inostrane kompanije izabrale su Business Garden kao svoju novu poslovnu adresu pa već početkom jeseni očekujemo popunjenost od 100 odsto. Dobar odziv zakupaca nimalo ne iznenađuje, imajući u vidu sve pogodnosti ovog poslovnog kompleksa koji će, između ostalog, biti i jedan od retkih LEED sertifikovanih u Srbiji. Odlična povezanost sa svim bitnim institucijama i saobraćajnicama, kao i fleksibilnost prostora koji se prilagođava potrebama i korporativnim vrednostima, u velikoj meri doprineće uspešnosti poslovanja kompanija smeštenih u Business Garden-u. Ne smemo zanemariti ni podzemni parking za zaposlene, kapaciteta od čak 220 mesta, koji na centralnoj gradskoj lokaciji predstavlja retku i značajnu prednost”, istakao je Gili Dekel, Partner investitor.\nKompanije “AFI Europe” i “Shikun & Binui Group” dugo su prisutne na srpskom tržištu sa nizom uspešno realizovanih projekata kao što su prvi i jedini biznis park Airport City Belgrade, kondominijumi Central Garden, Voždove kapije i Wellport i kompleks Skyline čija izgradnja je u toku. Ekskluzivni zastupnik za izdavanje novog poslovnog prostora je vodeća konsultantska kuća za nekretnine u Srbiji CBS International, deo Cushman & Wakefield grupe.\nBusiness Garden/nekretnine/poslovna zgrada\nKRAJ za zgrade u staklu: Jesu li STAKLENE FASADE na staklenim nogama?


"Evro stoji na ivici ambisa" - Extra Zabava\n"Evro stoji na ivici ambisa"\tUkoliko samit šefova država i vlada EU koji počinje sutra u Briselu ne uspe, evro će se sledeće nedelje naći na ivici ambisa.\nMikolaj Dovgjelevič, zamenik šefa poljske diplomatije, državni sekretar zadužen za evropske poslove i predsedavanje Poljske EU kao glavnu temu samita 8. i 9. decembra najavio je upravo spas evra, rešavanje dužničke krize, i u vezi sa tim dogovor o izmenama sporazuma EU kako bi se obezbedila budžetska disciplina i stabilnost.\n"Ako samit ne bude uspešan, evro će se od sledeće nedelje naći na ivici ambisa", rekao je Dovgjelevič i naglasio da sadašnja kriza nije takva da u budžetima država nema novca za tekuće isplate, već da je kriza evra pre svega dužnička kriza i kriza poverenja investitora u evro.\nEvropski mehanizam za stabilnost je stalni program za spasavanje finansijski ugroženih članica evrozone koji treba da sredinom 2013. nasledi sadašnji privremeni Fond za finansijsku stabilnost (EFSF).\nOn kaže da "pre nego što se donesu konkretne odluke o izmeni sporazuma, EU mora da ubedi investitore da je apsolutno odlučna da brani evro, da primeni sve moguće mehanizme da stabilizuje zajedničku valutu". Ti mehanizmi su po njegovim rečima korišćenje pomoći Medjunarodnog monetarnog fonda i jačanje Evropskog fonda finansijske stabilizacije. "Mislim da svi ti potezi treba da ubede finansijska tržišta da će evro biti stabilizovan i da je cela EU, posebno evrozona spremna da ga brani", rekao je Dovgjelevič. Poljski zvaničnik izrazio je nadu da niko pa ni Velika Britanija neće u Briselu otežavati dogovor."Svako vidi u kakvoj situaciji je evro", rekao je Dovgjelevič. Poljska kao predsedavajuća zemlja Unije želela bi da se napravi revizija postojećih sporazuma EU kako bi sve zemlje mogle da učestvuju u odlučivanju o novim dogovorima. "Da se ne stvaraju ekskluzivni klubovi, da se ne naruše osnove jedinstvenog tržišta i da se ojača demokratski legitimitet odlučivanja u Uniji", rekao je Dovgjelevič.\nNemci ne veruju u uspeh samita EU\nVlada Nemačke nije uverena da će na samitu lidera Evropske unije biti postignut konačan dogovor o korišćenju sredstava Međunarodnog monetarnog fonda (MMF) za pomoć evrozoni.\n"To pitanje će biti razmatrano, ali nisam siguran da smo spremni da postignemo sporazum krajem ove sedmice", rekao je jedan visoki nemački zvaničnik koji je želeo da ostane anoniman. Po njegovim rečima, pridavanje Evropskom mehanizmu za stabilnost (ESM) karakteristika banke "nije deo ciljeva (nemačke) vlade". Po rečima nemačkog zvaničnika, pesimizam Berlina je izazvan time, što vlade nekih zemalja, izgleda, ne shvataju svu ozbiljnost sadašnjih događaja. "Na osnovu brojnih razgovora tokom poslednjih dana, stekli smo utisak da mnogi učesnici još nisu shvatili koliko je ozbiljna situacija", rekao je taj zvaničnik. On je kazao da mnoge zemlje moraju da promene svoj odnos prema problemima evrozone da bi sporazum mogao da bude postignut već na predstojećem samitu.\n02/11/2011 23:34 - Šok evropskih lidera zbog Grčke\n14/10/2011 17:54 - Srpske firme dobrodošle u Albaniji\n11/09/2011 16:20 - Nema više života na kredit\n20/08/2011 18:05 - Gas skuplji 15%, skuplje i grejanje\n29/07/2011 13:44 - Delez zvanično preuzeo Delta Maksi\n22/07/2011 10:40 - Vojvodina pred bankrotom?\n20/07/2011 12:16 - SAD pred bankrotom?!\n16/07/2011 14:40 - Dinar vredi znatno manje\n27/08/2010 13:00 - Gubici NIS-a ne utiču na akcije\n27/08/2010 11:00 - Cvetković i Dinkić u Batočini\n27/08/2010 08:20 - Manji rod pšenice crnomorskih proizvođača\n27/08/2010 07:00 - Teža korpa od novčanika\n26/08/2010 16:40 - Polemike oko plata i penzija\n26/08/2010 13:00 - "Blago" odmrzavanje plata i penzija\n26/08/2010 12:40 - "Blago" odmrzavanje plata i pentija\n26/08/2010 12:00 - Srbija ponovo privlači investitore\n26/08/2010 09:00 - Veliki raspon zarada u Srbiji\n26/08/2010 07:00 - Irska ponovo u problemima\n25/08/2010 19:40 - "Jat" i "Montenegro" udružuju flote\n25/08/2010 17:40 - Završetak radova na mostu kod Sremske Rače\n25/08/2010 13:00 - Sve spremno za prodaju akcija\n25/08/2010 11:20 - Sređivanje građevinskog haosa\n25/08/2010 10:40 - Nastavak razgovora sa MMF-om\n25/08/2010 10:40 - Više novca za pripremu projekata\n25/08/2010 07:00 - Rad na crno kao nužnost\nImamo 419 gostiju na mreži\tPoslednje Vesti


STARI KONTINENT UŠAO U DOBA ANKSIOZNOSTI: Evropljani žive u stanju akutnog straha\nMeđu građanima EU vladaju loše raspoloženje i pesimizam, a trend je zabeležen čak i u zemljama sa povoljnom ekonomskom situacijom\nObjavljeno: 17.02.2017. 10:02h\nFoto: Antiterorističke jedinice na ulicama Brisela; Autor: AP\nEvropa je ušla u "doba anksioznosti" – generalno raspoloženje satkano od straha, pesimizma i nepoverenja koje bi moglo da potraje godinama, pokazuje istraživanje britanskog centra za analitiku Demos sprovedeno u šest najvećih država EU.\nKako prenosi Sydney Morning Herald, zajednička nit koja povezuje ispitanike u svim ovim zemljama mogla bi se opisati kao "avet straha" i baš je to osećanje koje pomaže usponu populističkih, nacionalističkih i ultradesničarskih političara i stranaka na kontinentu.\nOvaj strah uglavnom se manifestuje tvrđim stavom prema imigraciji i niskim stepenom poverenja u nacionalne i evropske institucije.\nNJUJORŠKA MISTERIJA: Neobična smrt ruskog diplomate kojem je razbijena glava na dan američkih izbora https://t.co/LC4VHo7pru pic.twitter.com/evcMkcQR3T\n"Veliki procenat građana Evrope živi u nečemu što bi se moglo nazvati stanjem akutnog straha", objašnjava Sofi Gaston, šefica međunarodnih projekata u Demosu. "Otkrili smo da se ponavljaju iste, zabrinjavajuće teme, naročito krah poverenja u političke institucije, buđenje nacionalizma, oštriji stav prema strancima i imigrantima, kao i pesimizam šta donosi predstojeća godina."\nStudija je sprovedena u Velikoj Britaniji, Francuskoj, Nemačkoj, Švedskoj, Poljskoj i Španiji.\n"Činjenica da je isti trend zabeležen u toliko razlilitih zemalja, čak i u onima sa povoljnom ekonomskom situacijom, daje razloge za zabrinutost", rekla je Gastonova i dodala da je ovakva kriza posledica decenija ekonomskoh, socijalnih i tehnoloških promena.\n"Neki ljudi se jednostavno ne osećaju prijatno u promenama kao što je kulturna raznovrsnost, jer neki smatraju da je previše fokusa stavljeno na prava ili privilegije nekih grupacija na štetu drugih", kaže Sofi Gaston.\nNajviše straha i pesimizma ima u Francuskoj, i to toliko da u Demosu veruju da treba da prođe čitava generacija da se raspoloženje značajnije promeni. U ovoj zemlji su ekonomski problemi, neprijateljski odnos prema kuturnoj različitosti i buđenje nacionalizma kombinovani sa istinskim svakodnevnim terorističkim pretnjama.\nČak i u Nemačkoj, u kojoj je ekonomija zdrava, većina građana strahuje da ih EU mnogo košta ili da podriva njihov sistem bezbednosti. Nemački političari koji su učestvovali u studiji Demosa ocenili su, međutim, strahove građana kao "pogrešno usmerenu histeriju", iako je reč o veoma konkretnim, određenim strahovima.\nIspitanici u svim zemljama, međutim, uglavnom podržavaju neke aspekte socijalnog liberalizma, kao što su ekonomska emancipacija žena i istopolni brakovi.\nNEWSWEEK OTVARA BILDERBERG ARHIVE: Evo kako su rođeni Evropska unija i NATO (FOTO)\nCRVENI KARTON OD ORBANA: Soroš proglašen za "persona non grata" u Mađarskoj\nTagovi Migrantska krizaIzbeglička krizaTerorizamStrahKrizaEkonomijaPolitikaEUDruštvoEvropa


Fudbaleri Crvene zvezde odlaze od tada na pozajmice u Grafičar kako bi dobijali minute na terenu, i time ujedno svojim kvalitetom rezultatski pomogli Grafičaru. Takođe, treneri iz crveno-belog kluba odlaze u Grafičar na usavršavanje.\nViše od 50 fudbalera računajući i prvotimce i omladince je do sada iz Crvene zvezde prešlo u Grafičar, te je na taj način Grafičar postao prava filijala Crvene zvezde. U prvom timu Grafičara trenutno nastupaju četvorica fudbalera Crvene zvezde, od kojih trojica imaju potpisan profesionalni ugovor sa klubom: Stanković, Stojić, Cvetković i Crnadak. Zajedničkim snagama radi se na napretku i fudbalera i trenera. U Grafičaru stasavaju dečaci koji već pokazuju zavidan kvalitet i potencijal da odgovore zahtevima kluba kao što je Crvena zvezda.\n"Osim ligaških okršaja, mlađe selekcije Grafičara uzimaju učešće i na brojnim turnirima za omladince i kadete. Mladi fudbaleri napreduju iz dana u dan i skreću pažnju na sebe. Crvena zvezda već ostvaruje brojne pobede i titule u mlađim kategorijama, a tako će biti i u budućnosti zahvaljujuću i sporazumu o saradnji Crvene zvezde i Grafičara", navodi se u saopštenju crveno-belih.


Metro pomaže digitalizaciju malog biznisa › Made-in-Germany.rs\nNemačka trgovinska kompanija METRO Cash & Carry Srbija 13. oktobra tradicionalno obeležava „Dan sopstvenog poslovanja“ kroz podršku malim i nezavisnim biznisima, koja će se ove godine odnositi na digitalizaciju i lakšu adaptaciju na online poslovanje.\nZahvaljujući globalnoj saradnji Metroa i Google-a, a u cilju stabilizacije poslovanja i oporavka preduzetnika i malih preduzeća u kriznim vremenima, preduzetnicima koji se prijave na besplatni Metroov portal https://www.own-business-day.co, biće omogućena jednostavna i brza registracija My Google Business naloga.\nIz kompanije poručuju da će na ovaj način preduzetnici postati vidljivi i pozicionirani na Google mapama, što će im omogućiti veću online vidljivost i prisustvo, a time i veći broj upita za poslovnu saradnju i potencijalno veći promet i zaradu. Stoga Metro poziva srpske preduzetnike da na Dan sopstvenog poslovanja osmisle posebne ponude.\n– Samostalni i mali preduzetnici su ključna karika zdrave i dinamične privrede i ekonomije svakog društva. Njihovo osnaživanje i pružanje podrške, posebno u ovom trenutku, od neprocenjivog su značaja ne samo za njih već i za kompletnu zajednicu. Metro već 15 godina nastoji da bude pouzdan partner preduzetnicima. Smatramo da je njihov uspeh naš posao, a ove godine više nego ikada – objasnio je André Rinnensland, generalni direktor METRO Cash & Carry Srbija.\nOn je istakao da je Dan sopstvenog poslovanja dobra priliku da kompanija podrži proces digitalizacije, jer danas online poslovanje i vidljivost u velikoj meri postaju presudni za uspešan biznis. Rinnensland je ovom prilikom pozvao sve građane da podrže svoje omiljene lokalne preduzetnike koji su posebno ugroženi epidemijom korona virusa, jer se, kako je rekao, tako jača celokupna ekonomija, a svakodnevni život čini bogatijim kroz raznovrsne ponude i izbore koje pružaju samostalni preduzetnici.\nSvim preduzetnicima (restoranima, trgovinama, kafićima, pekarama, zanatlijama…) koji se registruju na navedeni portal Metro će omogućiti dodatne brojne pogodnosti pri kupovini u periodu do 13. oktobra i obeležavanja Dana sopstvenog poslovanja, javlja eKapija.\nKao globalna inicijativa kompanije Metro posvećena većoj vidljivosti i prepoznavanju miliona preduzetnika širom sveta, Dan sopstvenog poslovanja se obeležava svake godine drugog utorka u oktobru kroz različite aktivnosti i besplatnu promociju, čime kompanija nastoji da podrži nezavisno poslovanje kao jedan od ključnih elemenata stabilnog i održivog razvoja društva.\nMetro i Target pokreću akcelerator za startape\n“Metro” konkurs za aplikacije u ugostiteljstvu\n“Metro Cash&Carry” traži mlade lidere\nOd MiG na 03/09/2020 / AKTUELNO / Ostavite komentar\nNovi solarni park vezali na vetroelektranu\nVlada Nemačke odlučna da dovrši Severni tok 2


Sličnu scenu imali smo i u septembru prošle godine kada su vršena ispitivanja za buduću gondolu, odnosno žičaru koja će povezati Beogradsku tvrđavu i Ušće na novobeogradskoj strani. U međuvremenu već je završen tender za ovaj glamurozni projekat, odabrani su i izvođači radova, pa smo pomislili da je možda čak i po snegu počela gradnja...\nU neformalnom razgovoru sa radnicima saznali smo da je ipak u pitanju nastavak ispitivanja tla, i da rade ono što nisu završili tokom prvog ciklusa.\n- Tražimo kamen do koga može ići bušilica, kopaće se i 100 metara ako treba sve dok ga ne pronađemo - kratko nam je rekao jedan od radnika.\nTeška mašinerija na Kalemegdanu\nObjasnio nam je da su nedaleko odatle već iskopane rupe za izgradnju, a da ovde imaju problem doći do željene dubine. Na terenu je prisutna i cisterna JKP “Vodovod i kanalizacija” pošto je, kako su nam rekli radnici, za bušenje potrebna i voda. Ipak, oni nisu mogli da nam preciziraju tačan broj dana koliko će se raditi.\nRadovi na šetalištu\nOvo je, dakle, i dalje pripremna faza u kojoj se ispituje tlo, a sama izgradnja gondole za koju su posao dobile četiri firme, trebalo bi početi nakon njih. Završetak je, shodno ugovoru, predviđen za kraj 2019. godine.\nTrasa gondole biće dugačka oko 1.000 metara, brzina kretanja 20 kilometara na čas, a kapacitet 3.000 osoba na sat. Vožnja sa jedne strane reke na drugu trajaće pet minuta. Ceo projekat, za koji su posao dobile četiri firme, tri domaće i jedna iz Italije, trebalo bi da košta 1,8 milijardi dinara ili oko 15 miliona evra.


Poslednje kolo grupne faze košarkaškog turnira u Tokiju donosi nam direktan duel za drugo mesto između reprezentacija Sjedinjenih Američkih Država i Češke Republike, a pobednik duela biće siguran učesnik četvrtfinala Olimpijskih igara.\nSAD - Češka (-22.5) H1 (1.85)\nBiće ovo duel timova koji su u prva dva kola poraženi od Francuske, dok su obe nacionalne selekcije bez većih poteškoća savladale Iran, pa će u direktnom duelu odlučiti dalju sudbinu u Tokiju. Pobednik će sigurno u četvrtfinale, dok i poraženi neće ostati bez šansi, ali će morati da sačeka i rezultate ostalih mečeva.\nAmerikanci su nakon šokantnog poraza od Francuza deklasirali Iran 120:66, dok su Česi takođe bez većih poteškoća savladali azijskog predstavnika, ali je kvalitet igre protiv "Trikolora" bio upitan. Česi nisu imali rešenja za agresivnu odbrana francuskog tima i pretrpeli su ozbiljan poraz 97:77.\nIako je u poslednje vreme igrala veoma dobro i stekla veliki broj fanova među košarkaškim zaljubljenicima reprezentacija Češke će u trećem kolu imati najveću prepreku i zaista je teško poverovati da mogu da izbegnu ubedljiv poraz.\nUprkos startnom porazu Amerikanci su i dalje prvi i apsolutni favoriti za zlatnu medalju, a mišljenja smo da su izabranici Gregga Popovicha nekoliko nivoa iznad Čeha na lestvici kvaliteta.\nMišljenja smo da američki reprezentativci apsolutni favoriti na ovom meču, te će taj epitet na terenu i opravdati, a visoka hendikep margina od -22.5 poena naš tim analitičara nije pokolebala. Naprotiv, hendikep pobeda u Meridianu je za nas tip sa velikim valueom i smatramo da će do starta meča skočiti za 2-3 poena.


Onlajn radionica "Etika i vrednosti u digitalnom dobu" u petak, 26. novembra : Nadlanu.com\nOnlajn radionica "Etika i vrednosti u digitalnom dobu" u petak, 26. novembra\nObjavljeno 24. nov 2021. / 10:56:08\nOnlajn radionica "Etika i vrednosti u digitalnom dobu" u organizaciji Ministarstva kulture i informisanja održaće se u petak, 26. novembra, sa početkom od 10.00 časova.\nRadionica će se realizovati putem Zoom platforme, a predstavnici kompanija koje žele da u njoj učestvuju mogu se registrovati putem sledećeg linka koji se nalazi OVDE.\nTehnološki razvoj koji je revolucionarno izmenio medijski pejzaž suštinski je preoblikovao i samu prirodu sedme sile i njene principe i vrednosti. Sadržaj koji proizvode građani danas poprima nove oblike, osnažen internetom, što ga čini na treptaj oka i klik udaljenim od interakcije s publikom.\nPREPOZNAJTE ZNAKE ZODIJAKA NA DRUŠTVENOJ MREŽI: Horoskop…\nFLERTUJEM SA MUŠKARCIMA NA INSTAGRAMU: Nataša Bekvalac…\nKompleksni medijski prostor koji profesionalni novinari dele uporedo sa korisnicima medijskih platformi i društvenih medija, sve je uzburkaniji. Transformacija generalno podrazumeva otvaranje novih mogućnosti, a istovremeno i poteškoće za dosadašnju praksu.\nKako aktuelni alati medijske ekologije mogu odgovoriti na sve kompleksnije medijsko okruženje i kako se mogu podržati etički i profesionalni standardi u današnjem, a posebno sutrašnjem ekosistemu profesionalnog i amaterskog novinarstva? - pitanje je koje se nameće.\nRadionicu će moderirati Zoran Stanojević, urednik, Radio-televizija Srbije, a njegovi sagovornici biće:\nIsabela de Kourson, direktorka redakcije, Međunarodno odeljenje magazina HOLA! HELLO!,\nEjdan Vajt, osnivač i počasni predsednik Mreža za etičko novinarstvo (Ethical Journalism Network),\nGordana Novaković, generalni sekretar Saveta za štampu,\nKetlin Stjuart, menadžer za javne politike, regulacija sadržaja (EMEA), Meta.\ndigitalno dobadruštvene mrežeEjdan VajtEtika i vrednosti u digitalnom dobuGordana NovakovićinternetIsabela de KoursonKetlin StjuartmedijiMinistarstvo kulture i informisanjaOnlajn radionicaZoran Stanojević


Bez posla u MUP-u ostaje 1.300-1.400 zaposlenih\nGostujući na Radio-televiziji Srbije, ministar je kazao da se u javnosti pojavljuju “višestruko” veće cifre planiranih otkaza u MUP-u nego što je to predvidjeno odlukom Vlade Srbije o racionalizaciji poslovanja tog resora.\n“Naša obaveza je da sprovedemo odluku o racionalizaciji. Imena ljudi koji će ostati bez posla su stigla iz različitih policijskih uprava, ali najčešće se radi o zaposlenima u administraciji koji će snositi najveći teret racionalizacije”, kazao je Stefanović.\n“Ne pada nam na pamet da povećavamo poreze. Oko 1.300-1.400 radnika MUP-a neće imati priliku da nastave da rade i to je to, neće biti novih racionalizacija u 2016. godini, nekih novih krugova otpuštanja”, rekao je ministar, dodajući da je predvidjen socijalni program za radnike koji će dobiti otkaze.\nUpitan da li su tačne tvrdnje da će otkazi biti uručeni i ratnim veteranima i samohranim roditeljima, Stefanović je kazao da je namera ministarstva da budu poštedjeni ljudi “bez mrlje u karijeri”, kao i da će posebna komisija detaljno raspravljati o svakom zaposlenom koji se suočava sa otkazom.\n“Naša želja je da zadržimo svakog sposobnog pojedinca. Bilo je nepravilnosti na koje smo odmah reagovali. Naredio sam formiranje komisije koja radi danonoćno i u kojoj su predstavnici oba reprezentativna sindikata koji su sami ukazivali na ljude koji ne treba da ostanu u MUP-u”, kazao je ministar.\nGovoreći o smeni direktora policije Milorada Veljovića, ministar je kazao da će predložiti Vladi Srbije da Veljovića razreši funkcije.\n“Razgovarao sam s direktorom, moj predlog je da do kraja godine bude penzionisan”, rekao je Stefanović i dodao da postoji više kandidata za funkciju direktora policije, ali da će konačnu odluku o tome doneti Vlada Srbije.


Sjutra isplata socijale | onogošt.me\nIsplata materijalnih davanja iz socijalne i dječje zaštite za februar počeće sjutra, saopšteno je iz Ministarstva rada i socijalnog staranja.\nMinistarstvo je, kako je saopšteno, za tu namjenu obezbijedilo 6,5 miliona eura.\n"Za korisnike materijalnog obezbjeđenja boraca i ličnu i porodičnu invalidninu izdvojeno je 479,8 hiljada eura a za korisnike materijalnog obezbjeđenja 877 hiljada, dok je za korisnike dodatka za djecu izdvojeno 382 hiljade eura", navodi se u saopštenju Ministarstva rada i socijalnog staranja.\n"Za pravo na dodatak za njegu i pomoć izdvojeno je skoro 1,2 miliona eura, a za pravo na ličnu invalidninu više od 466 hiljada eura. Naknada roditelju ili staratelju lica koje je korisnik lične invalidnine skoro 450 hiljada eura", kazali su.\n"Za troškove ishrane djece u predškolskim ustanovama 26,2 hiljade, korisnike refundacije za porodiljsko odsustvo više od 1,3 miliona eura", navodi se u saopštenju.\n"Za uplatu doprinosa korisnicama nakande po osnovu rođenja troje ili više djece 157,4 hiljade a za povlastice na putovanje lica sa invaliditetom izdvojeno je nešto više od 192 hiljade eura", zaključuju iz ministarstva.


Saša Đurić smenjen sa mesta prvog trenera FK Borac\nJučerašnjom odlukom upravnog odbora Fudbalskog Kluba Borac Aleksandrovo, dosadašnji trener prvog tima aleksandrovačkog Borca Saša Đurić, smenjen je sa te pozicije i na njegovo mesto je postavljen nekadašnji prvi golman crveno-plavih, Duško Medić.\nNa ovu odluku uprava kluba, zajedno sa predsednikom Petrom Puharom, odlučila se iz nekoliko razloga, a prvenstveno zbog činjenice da za ovom saradnjom već neko vreme postoji obostrana želja koja je napokon mogla da se ostvari.\n"Iskrena obostrana želja postojala je već neko vreme ali nisu mogli da se ispune svi neophodni uslovi kako bi se ova saradnja ostvarila. Sada smo napokon uspeli sve da završimo i uz veliko zadovoljstvo mogu da kažem da smo dobili novog trenera, legendu našeg kluba, Duška Medića. Dule je naš prijatelj, veliki navijač Borca i poznavalac fudbalskih prilika u regionu ali i šire, zbog toga mi je iskreno drago što je ova saradnja napokon ozvaničena i nadamo se dobrom rezultatu i lepoj obostranoj saradnji" - Izjavio je Puhar.\nČelnici fudbalskog kluba iz Aleksandrova zadovoljni su sa rezultatima koje je Đurić postigao u proteklih pola godine i ostvarenim ciljevima koji su gotovo u potpunosti postignuti. Prema rečima predsednika Fudbalskog Kluba Borca, Đurić je posatvio temelje i napravio ekipu koja ima veliki potencijal u nastavku sezone da ostvari sve ciljeve i ambicije, a u narednom periodu i da podigne očekivanja na jedna viši nivo.\n"Iz tih razloga, možemo samo da se zahvalimo Saši Đuriću na svemu učinjenom i da mu poželimo mnogo sreće i uspeha u nastavku svoje trenerske karijere" - istakao je predsednik kluba Petar Puhar.\nPromocija novog šefa struke biće na narednom zakazanom treningu, a prva utakmica koju će Medić voditi sa klupe crveno-plavih biće već ovog vikenda kada će Borac odigrati kontolnu utakmicu sa Napredkom iz Česterega.


VESIĆ: Đilas žali što ne može još da opljačka PKB!\nBEOGRAD – Član Predsedništva SNS Goran Vesić izjavio je danas da jedan od lidera Saveza za Srbiju Dragan Djilas “očigledno ne može da preboli što mu je izmakao PKB, kao glavni plen” koji je trebalo da uzme dok je bio na vlasti zajedno sa svojim prijateljima tajkunima.\n“U periodu od 2011. do 2013. godine, dok je Djilas vladao PKB-om, država je oprostila 6,7 milijardi dinara ili preko 55 miliona evra obaveza. Tako je Djilas oteo 55 miliona evra novca koji pripada građanima i poklonio ga svom menadžmentu da bi se taj isti menadžment zadužio kod banaka i lizing kuća za dodatnih 12 miliona evra”, naveo je Vesić.\nOn je dodao da je Djilas, kako bi nagradio svoje “menadžere” za ovaj “veliki uspeh”, pred smenu sa mesta gradonačelnika doneo odluku da ovim direktorima isplati bonuse vredne više desetina hiljada evra po osobi.\nTu odluku je, kako podseća, Privremeni organ poništio krajem 2013. godine.\n“Za razliku od Djilasa od 2013. godine zarade zaposlenih se isplaćuju redovno i ne duguje se državi za radni staž”, podseća Vesić u saopštenju i dodaje da je PKB posle prodaje u decembru uplatio Beogradu preko 700 miliona dinara na ime duga za porez na imovinu.\n“Kada je Djilas u pitanju, uvek postoji naknadna pamet. Danas kritikuje zašto je zemlja prodata kao deo kapitala, a isto je on predlagao Vladi dok je bio gradonačelnik”, rekao je Goran Vesić.\nPrema njegovim rečima, PKB je klasičan primer da “nema tih narodnih para koje Djilas neće da potroši” da bi sebi obezbedio korist.\n“Očekivao je da postane vlasnik PKB, a da je tako potvrđuje i činjenica da sada, pošto je izgubio vlast i PKB, kupuje zemlju u okolini Beograda”, smatra član Predsedništva SNS-a.


Novi napad u Volgogradu, ubijeno najmanje 10 ljudi | Tacno.net\nNovi napad u Volgogradu, ubijeno najmanje 10 ljudi\nAutor 👤tačno.net 30.12.2013. u 09:19\nObljetnica pada Berlinskog zida: od velikih očekivanja do neoliberalnog otrežnjenja\nU Volgogradu se u ponedeljak iza pet sati ujutro desila još jedna eksplozija, u kojoj je prema nezvaničnim informacijama poginulo najmanje 10 ljudi. Sumnja se da je eksplozija u trolejbusu napad bombaša samoubice, koji se desio dan nakon što je na sličan način ubijeno 17, a ranjeno 50 ljudi na železničkoj stanici u istom gradu.\nBroj poginulih se kreće između 10 i 15, a još uvek nema zvaničnih potvrda o tome.\nBezbednost je pojačana na železničkim stanicama i aerodromima širom Rusije.\nPoslednja eksplozija se desila u delu grada Džerdžinski. Maksim Akhmetov, izveštač TV Rusije bio je na mestu tragedije i kazao da je trolejbus bio pun ljudi koji su pošli na posao. Opisao je scenu kao “strašnu”, dodajući da je trolejbus razvaljen i da su “svuda tela, krv i sneg”.\nEksplozija je raznela trolejbus i polomila stakla na okolnim zgradama. Još uvek se ne zna koliko nastradalih ima, a BBC javlja da je među nastradalima i jednogodišnje dete.\nPortparol Istraživačkog komiteta Rusije je rekao da se obe eksplozije tretiraju kao terorizam.\nVlasti Volgograda proglasile su već u nedelju trodnevnu žalost zbog bombaškog napada na železničkoj stanici, kada je bombašica samoubica, iza podneva, ubila najmanje 15, a ranila oko 50 ljudi. Identifikovana je kao Oksana Aslanova.\nJoš niko nije prihvatio odgovornost za napade.\nU petak je auto bomba ubila troje ljudi u Pjatigorsku, gradu na jugu Rusije.\nNapad pokazuje da bombaši ne trebaju nužno da napadnu Soči kako bi privukli međunarodnu pažnju, bilo koji deo Rusije im odgovara, kazao je izveštač BBC iz Moskve Daniel Sandford.\n* Prethodno smo objavili da je broj poginulih veći, no brojke se menjaju iz sata u sat


EU: Uskoro imenovanje evropskog koordinatora za ebolu |\nEU: Uskoro imenovanje evropskog koordinatora za ebolu\nEU će do kraja ove sedmice imenovati evropskog koordinatora za borbu protiv ebole.\nTo je nakon sastanka ministara spoljnih poslova EU-a, koji je održan u Luksemburgu izjavio francuski ministar spoljnih poslova Loran Fabijus.\n“Evropski ministri spoljnih poslova jednoglasno su podržali ideju o imenovanju evropskog koordinatora za borbu protiv ebole. O detaljima će biti riječi na sastanku 28. oktobra”, izjavio je Fabijus novinarima.\nOn je dodao da će narednih dana biti saopšteno ko će biti imenovan, prenosi AFP.\n“Ovo je važan korak jer bi svi trebalo da se uključimo u borbu protiv ove veoma ozbiljne epidemije”, rekao je francuski ministar.\nFabijus je napomenuo da je broj umrlih veoma veliki u tri države koje su najviše pogođene virusom ebole – Liberiji, Sijela Leoneu i Gvineji.\nSvjetska zdravstvena organizacija ranije jeobjavila da je smrtnost od ove bolesti 70 odsto.\n“Međutim, ima država gdje je epidemija zaustavljena”, naglasio je Fabijus i naveo da je to slučaj sa Senegalom i Nigerijom.\nFrancuski ministar je dodao da je potrebno da se oforme centri za liječenje, da se obuči medicinsko osoblje i da se kontrolišu lica koja napuštaju zemlju.\nKrajem prošle sedmice američki predsjednik Barak Obama imenovao je Rona Klejna za američkog koordinatora za borbu protiv ebole.